बोरिस बेकर को दिवालियापन क़ानून के अंतर्गत
चार आरोपों पर दोषी करार दिया गया है...
भूतपूर्व तीन बार के विम्बलडन चैम्पियन अब ढाई साल बिताएँगे...
उन्हें सीधा जेल ले गए हैं। हाँ। कितनी अविश्वसनीय कहानी है।
बोरिस बेकर जेल में।
पता नहीं मुझे अंग्रेज़ी में कहना चाहिए या नहीं, पर मुसीबत कभी भी, किसी पर भी आ सकती है।
उसके साथ फिर से बुरा हुआ।
पर मैं आप से शर्त लगा सकता हूँ
कि वह कोई ना कोई सबक़ सीखकर ही बाहर आएगा
और फिर से वही महान जर्मन होगा जैसा पहले था।
सज़ा काटने के लिए वॉन्डस्वर्थ जेल काफ़ी सख़्त जगह है।
वहाँ के खूँखार अपराधियों में नशा करना और हिंसा आम बात है।
हालाँकि विदेशियों की जेल में बदली होने से पहले
बोरिस वहाँ पर कुछ ही हफ़्तों के लिए रहे,
वॉन्डस्वर्थ में रहने के दौरान उन्हें एक कठोर विडंबना का सामना करना पड़ा।
वॉन्डस्वर्थ इस चैम्पियन की सबसे महान जीत के स्थान से तीन मील भी दूर नहीं है।
हो गया। उन्होंने कर दिखाया।
चैम्पियनशिप के विजेता हैं, बेकर।
बेकर के लिए मैच पॉइंट!
ऑस्ट्रेलियन इनडोर टेनिस चैम्पियनशिप्स
मुझे यक़ीन नहीं हो रहा।
बूम! बूम!
द वर्ल्ड वर्सिज़ बोरिस बेकर
भाग दो : विनाश
सन् '91 में, मेरी ज़िंदगी के बेहतरीन तीन साल ख़त्म होकर चुके थे।
पर मेरा मन बिल्कुल शांत नहीं था।
मैं विम्बलडन में अपने किराये के घर में घुसा और मेरा मन उदास हो रहा था।
मैं पहली बार टेनिस से
रिटायर होने के बारे में सोच रहा था।
अनगिनत विचार मेरे मन में घूम रहे थे
जो कह रहे थे, "हम 25 के हो गए हैं।"
मेरे हीरो बियोर्न बोर्ग थे। यह बोर्ग के खेल का प्रभाव था...
गेम, सेट और चैम्पियनशिप, मैकेनरो।
जिस तरीके से बोर्ग ने 25 वर्ष की उम्र में टेनिस छोड़ दिया था,
उसका बोरिस पर बहुत गहरा असर पड़ा था।
यूएस ओपन के फ़ाइनल में जॉन मैकेनरो से हारने के बाद,
बोर्ग ने अपने रैकेट उठाए, कोर्ट से निकले, स्टेडियम से बाहर गए,
और सीधा रिटायर होने का निर्णय लेकर अपने प्रतिद्वंदियों को भौंचक्का छोड़ दिया।
रनर-अप, बियोर्न बोर्ग, वास्तव में एक महान चैम्पियन हैं।
हमें अफ़सोस है वह अपना रनर-अप पुरस्कार लेने के लिए यहाँ मौजूद नहीं हैं...
मुझे बियोर्न के साथ सहानुभूति है
क्योंकि मुझे लगता है वह एक महान चैम्पियन हैं और...
उन्होंने कहा उसके बाद वह मानसिक तौर पर थक गए थे।
जॉन मैकेनरो
शायद वह वास्तव में थक गए थे, जैसा कि बाद में पता चला।
वह बहुत बुरा हुआ।
मैं अब खेलने में अपनी पूरी जान नहीं लगा सकता।
मैंने बहुत साल तक यह किया
और अब मेरे लिए हर रोज़ जाकर चार घंटे तक अभ्यास करना बहुत मुश्किल है।
तो मैं मज़े के लिए टेनिस खेलता रहूँगा
पर अब मैं कभी भी वापस आकर
फिर से नंबर एक खिलाड़ी बनने की कोशिश नहीं करूँगा।
मैं अभी भी अच्छा खेल रहा था
पर मुझे एक समस्या हो गई थी।
मेरे मन के साथ मुझे एक दिक़्क़त हो गई थी।
बियोर्न बोर्ग
"क्या मुझे मज़ा आ रहा है?" नहीं, कोई मज़ा नहीं है। टेनिस खेलने में अब कोई मज़ा नहीं आ रहा।
यहीं पर सब शुरू हुआ था।
इसीलिए...
यहाँ पर मेरी भावनाएँ उमड़ रही हैं।
अब मैं सोच रहा हूँ कि अगर मैं इस साल नहीं जीत पाया तो क्या होगा?
असफलता का भय।
और फिर यह इस पर निर्भर करता है कि मैं किसके विरुद्ध हारता हूँ।
स्टेफ़ान से हारा तो कोई बात नहीं।
लेंडल के विरुद्ध हारा तो जैसे क़यामत ही आ जाएगी।
अगर कोई घटिया आदमी तुम्हें हरा दे तो बहुत बुरा लगता है।
हे भगवान, वह तो बाहर होने के क़रीब भी नहीं थी!
क्या कर रहे हो!
लव-15।
तुम सारा समय उसी को देख रहे थे।
वह चल रहा था... तुम उसे देख रहे थे।
ओह, चुप करो।
माइकल स्टिच
मैं जब विम्बलडन में आया, मैं शायद दुनिया में सातवें नंबर पर था।
मेरे विचार में मेरी वरीयता छः थी।
तो मुझे पता था मैं... दरअसल, मैं घास पर अच्छा खेलता था।
मुझे घास पर खेलकर मज़ा आता था।
मुझे घास पर, उस शैली में खेलने में मज़ा आता था।
तो चैम्पियन,
अब चार मैच पॉइंट का सामना कर रहे हैं।
गेम, सेट, मैच।
सन् 1991 में, विम्बलडन के फ़ाइनल में बोरिस के प्रतिद्वंदी माइकल स्टिच थे।
बोर्ग के विपरीत, बोरिस एक जीत के बाद रिटायर होना चाहते थे
और जर्मनी के एक उभरते हुए सितारे के विरुद्ध जीतने से बेहतर क्या हो सकता था।
ज़ाहिर सी बात है, अंग्रेज़ी अख़बारों ने इस चीज़ को बहुत उछाला,
पहली बार विम्बलडन के फ़ाइनल में दोनों जर्मन खिलाड़ी।
एक ओर,
वह चैम्पियन जो एक तरह से कह रहा था कि विम्बलडन उसका घर है।
और फिर वह युवा जर्मन लड़का जो अचानक फ़ाइनल में टपक पड़ा था।
चूँकि बोरिस विम्बलडन जीतने वाला पहला जर्मन खिलाड़ी था, 17 वर्ष का था,
वह लोगों के लिए बहुत बड़ा हीरो था।
मैं फिर से नंबर एक बन गया था, अपना चौथा विम्बलडन जीतने वाला था।
शनिवार की रात को, जब मुझे अपना ध्यान केंद्रित करने की ज़रूरत थी, मैं रोने लगा।
मैंने कहा, "मैं अपने-आप को जानता हूँ।"
मैंने कहा, "अगर मैंने माइकल स्टिच को हरा दिया, तो मैं रिटायर हो जाऊँगा।"
मैंने ख़ुद को साबित कर दिया है। मैं आज तक के सबसे अच्छे खिलाड़ियों में से एक हूँ।
कहानी ख़त्म। यह अच्छा है।
अगर मैं जीता, मैं उसी समय रिटायर होने की घोषणा कर दूँगा।
1991 विम्बलडन फ़ाइनल माइकल स्टिच बनाम बोरिस बेकर
क्या वह फ़ाइनल मैच खेलने जाते समय तुमने कोई योजना बनाई थी
कि तुम बोरिस के विरुद्ध कैसे खेलोगे?
जीतने की।
मैं जीतने के लिए खेल रहा था।
मैं नहीं हारने के लिए नहीं खेल रहा था।
गेम, पहला सेट, स्टिच को, चार के विरुद्ध छः गेम।
सभी को मेरे मैच जीतने की आशा थी और मैं शायद बेहतर खिलाड़ी भी था
पर मैं, जैसे, अंदर से ही उस पल से डर गया था।
और उस स्थिति में मैं जैसे स्वाभाविक तौर पर
बहुत असहज हो गया था।
गेम, दूसरा सेट, स्टिच को, छः के विरुद्ध सात गेम।
उस ब्रेकर में
मेरे दूसरा सेट जीतने के बाद उसे एहसास होने लगा था कि अब उसके लिए
वापस आकर वह फ़ाइनल जीतना बहुत मुश्किल होगा।
और उसने थोड़ा आहें भरना और कह सकते हैं, रोंदूपन दिखाना भी शुरू कर दिया था।
और ज़ाहिर सी बात है, उससे तुम्हारा हौसला भी बढ़ जाता है।
बाहर!
मैंने इतना शर्मनाक बरताव कभी नहीं किया
जितना मैंने उस विम्बलडन फ़ाइनल में
अस्सी करोड़ या सौ करोड़ लोगों के सामने किया।
सत्यानाश!
मैं दुनिया का नंबर एक खिलाड़ी था।
और मैं एक खिलाड़ी का बहुत बुरा उदाहरण था।
हम मैच पॉइंट पर पहुँच गए। बोरिस को सर्व करना था।
और मुझे उस समय पूरा यक़ीन था
कि वह मेरी कमज़ोरी, मेरे फ़ोरहैंड पर ही सर्व करेगा।
और उसने कर दिखाया।
स्टिच 6-4, 7-6, 6-4
माइकल ख़ुश था।
और मैं लॉकर कक्ष में गया और मैं ख़ुश था
क्योंकि मेरा खेलना बंद नहीं हुआ था।
मैंने कहा...
"साले, मैंने लगभग... मैंने खेलना लगभग बंद कर दिया था, लगभग बंद कर दिया था!"
माइकल ने अपनी जीत का जश्न मनाया
और जर्मनी में हमें हमारा दूसरा विम्बलडन चैम्पियन मिल गया था,
पर मुझे उसका बुरा नहीं लगा।
पर मुझे वास्तव में ज़रूरत थी...
मुझे कोई लड़की चाहिए थी।
मुझे कोई... मुझे ज़रूरत थी... मतलब, मुझे टेनिस से प्यार था
पर जब मैं घर आता था तो एक खालीपन लगता था।
मैं एक परिवार बनाना चाहता था।
मैं अपने दोस्तों के साथ खाना खा रहा था और मैंने बारबरा को रेस्तरां में आते देखा।
मैंने उसे देखा और मुझे लगा...
मैंने उससे कहा, "सुनो, यह शायद थोड़ी ग़ुस्ताखी लगेगी
पर मुझे नहीं लगता हमें अब और ज़्यादा बातें करने की ज़रूरत है।
मुझे लगता है तुम मेरी पत्नी बनोगी।"
ईश्वर की सौगंध।
उसने उस रात यह कहा था, हाँ, पर उसने वह मुझसे नहीं कहा था,
मेरी एक दोस्त से कहा था।
बारबरा बेकर
पर उसने वे ऐतिहासिक वाक्य कहे थे
जो मैंने न उससे पहले और न उसके बाद सुने हैं जहाँ उसने कहा था...
...जिसका मतलब है, "क्या हम तुम्हारे घर जाएँगे या मेरे घर जाएँगे?"
और मैंने कहा, "मेरी तुमसे अभी तो मुलाकात हुई है। मैं तुम्हारे साथ कहीं नहीं जाऊँगी।"
हम एक बार में घुस रहे थे और सब लोग हमें घूर रहे थे।
बहुत सारी कानाफ़ूसी और इशारे हो रहे थे
और मुझे फिर समझ में आया कि उसने क्यों कहा था, "क्या हम तुम्हारे घर जाएँगे
या मेरे घर जाएँगे?"
वह मेरा फ़ायदा उठाने की कोशिश नहीं थी,
बल्कि वह तो मुझे बचाने की कोशिश कर रहा था।
मैं कुछ भी सोचकर नहीं कर रही थी। मुझे बस प्यार होने लगा था।
बस, यही बात थी। मैंने कुछ नहीं सोचा
कि भविष्य में इसका क्या असर होगा या यहाँ तक कि भविष्य में होने ही क्या वाला है।
तुम बस उस पल में जीते हो और तुम्हें लगता है कि वही तुम्हारी ज़िंदगी है।
उन दिनों जर्मनी में बोरिस तो बहुत मशहूर होगा।
हाँ, लोगों के लिए वह भगवान से कम नहीं था।
उसमें वह नूर था,
एक अलौकिक ऊर्जा थी जो किसी भी कमरे में घुसते ही उसे बदलकर
उसे ज़्यादा रोशन और चमकीला बना देती थी।
वह उसमें बहुत अच्छा था, प्रेस को समझने में।
वह बहुत सावधान रहता था, बहुत बचा-बचा कर रखता था।
पर, आप समझ रहे हैं, एक हीरो के लिए,
एक सुनहरे बालों, नीली आँखों वाले जर्मन के लिए
अपनी पत्नी बनाने के लिए एक अश्वेत महिला को चुनना बहुत बड़ी बात थी।
मुझे म्यूनिक में एक अश्वेत महिला से प्यार हो गया, बात ख़त्म।
मुझे रंग समझ में नहीं आते। मुझे पता नहीं चला कि उसका रंग मेरे रंग से गहरा है।
मुझे बस उस महिला से प्यार हो गया।
और कुछ चीज़ें जो मैंने अपनी पत्नी के बारे में सुनीं
या कुछ चीज़ें जो उसने सुनीं, आप यक़ीन नहीं कर सकते।
बैब्स के बारे में नाज़ी बातें बोलना बंद करो
"अश्वेत चुड़ैल"
मेरी प्रेमिका का पीछा छोड़ दो बोरिस ने नस्लवादियों से विनती की
बेकर के प्रेम ने सर्वोच्च नस्ल की नाज़ी इच्छा को सुलगाया
बेकर की प्रेमिका नस्लवादी नफ़रत के तूफ़ान में
नाज़ी गुंडों के तानों पर टेनिस सितारे का क्रोध
शुरुआत में जर्मन प्रेस में...
उसमें ऐसा क्या है जो केरन में नहीं था?
...लोग एकदम हैरान रह गए।
नस्लवादी नफ़रत!
बोरिस की गर्लफ़्रेंड बुरी तरह अपमानित
वह पूरी तरह श्वेत और अश्वेत का मसला था। जहाँ से आई हो, वहीं वापस चली जाओ।
वापस जंगल में जाओ।
नस्लवाद को तुम नहीं बदल सकते।
और मैं नस्लवाद पहले झेल चुकी थी।
वह कमरे में फैली बदबू की तरह होता है, आपको उसकी बू आ जाती है।
कि आप उसका हिस्सा हो पर ऐसे नहीं कि...
आप सबके साथ एक ही मेज़ पर नहीं बैठ सकते।
आपको थोड़ी दूरी बनाकर रखनी होगी। ये चीज़ें ऐसे ही होती हैं।
हर किसी का कोई ना कोई अश्वेत दोस्त होता है।
पर क्या आपकी बेटी उस दोस्त से शादी करेगी?
आपकी एक अलग निजी जगह है।
जब हम बाहर जाते हैं, हम परेशान किए जाने के लिए तैयार होते हैं।
हम नस्लवादी हत्यारे के डर में जीते हैं, बेकर की प्रेमिका ने कहा
बोरिस बेकर हैमबर्ग के रॉथेनबॉम में
सुबह के अभ्यास के लिए हमेशा अपने अंगरक्षकों के साथ आते हैं।
जब से टेनिस के सितारे और उनके परिवार को धमकाया गया है,
सुरक्षा बल सतर्क हो गए हैं।
पुलिस ने हमें बहुत बड़े ख़तरे में डाला
दुर्भाग्यवश, दस साल पहले हालात ज़्यादा आरामदेह थे
पर अब यह हम सभी के लिए एक सामान्य चीज़ हो गई है
और हम इस समस्या के साथ ही जी रहे हैं।
मैं दिखता जर्मन हूँ
पर मेरा जीने का तरीका बिल्कुल भी जर्मन नहीं है।
हमने 90 के दशक के मध्य में जर्मनी में नस्लवाद के बारे में बात की।
तुम्हें शर्म आनी चाहिए।
हमने उनकी ओर उँगली उठाई।
हमने कुछ साक्षात्कार दिए और एक पत्रिका के मुखपृष्ठ के लिए तस्वीरें खिंचवाईं
जिसमें हम दोनों नग्न थे।
कुछ ही दिनों में हमारी जोड़ी इस चीज़ का प्रतीक बन गई
कि कैसे जर्मनी में एक वास्तव में अंतर्नस्लीय संबंध पूरी तरह से कारगर हो सकता है।
तो शायद वह झूठ था
पर कम से कम, सबने हमारा कुछ तो सम्मान करना शुरू कर दिया।
जर्मन प्रेस में जो बदलाव आया,
मेरे विचार में उसका कारण था कि वह हमेशा मेरी ढाल बनकर खड़ा रहा
और हम दोनों कभी अलग नहीं दिखते थे।
और वह एक सामान्य चीज़ बन गई।
और उन लोगों ने जल्दी ही इस चीज़ को स्वीकार कर लिया
कि अब तो जो है सो यही है, यह कहीं नहीं जाने वाली।
और फिर उन लोगों ने मुझे अपना लिया।
मैं तुम्हारे साथ हूँ बैब्स
बोरिस बेकर और बारबरा फेल्टुस ने आज
वाक़ई विवाह कर लिया।
संवाददाताओं और दर्शकों को पूरी दोपहर इंतज़ार करना पड़ा,
फिर साल की सबसे प्रसिद्ध जोड़ी बाहर आई।
टाउन हॉल के बाहर बस एक झलक पाने की उम्मीद में
आज हज़ारों लोगों की भीड़ इकट्ठी हो गई थी। अगले महीने उनके बच्चा होने वाला है।
वह विवाह एक बहुत बड़ी घटना थी।
मैं गर्भवती थी।
मीडिया का पूरा ध्यान हम पर था
और एक फ़ोटोग्राफ़र ने किसी वेटर जैसे कपड़े पहने हुए थे।
पैपराज़ी हमारे दोस्तों को रिश्वत देने की कोशिश कर रहे थे।
वह बूम बूम बेबी होगा या बैब्स होगा या कुछ और,
बोरिस बेकर और बारबरा फेल्टुस के बच्चे का नाम,
वे दोनों अभी इस बारे में कुछ नहीं बताना चाहते
हमारे घर के बाहर लोग सो रहे थे।
मैं सुबह के समय पैपराज़ी के लिए कॉफ़ी लेकर जाती थी।
मैं उनसे पूछती थी, "तुम हमारे घर के एकदम सामने क्या...
मैं सड़क पर तो बच्चा पैदा नहीं करूँगी।"
हम एक निजी अस्पताल में गए थे।
नर्सों जैसे दिखने वाले लोग कमरे में आने की कोशिश कर रहे थे।
- मिस फेल्टुस के लिए। - मुझे इसकी अनुमति नहीं है।
- नहीं मिलवा सकतीं? - नहीं।
तो क्या तुम दिखा सकती हो कहाँ जा रही हो?
नहीं। अच्छे से देख लो और यहाँ से जाओ।
मुझे माफ़ करना।
मैं बस आपको बताना चाहता हूँ
कि हमारे बेटे का जन्म हुआ है और मेरी पत्नी और बच्चा ठीक हैं।
प्रसव बहुत थोड़ा समय चला और बच्चे का वज़न सवा तीन किलो है।
हाँ, वह भी एक बहुत बड़ा मुद्दा था, वह पहली झलक देखना...
वह कैसा दिखेगा?
वह कैसा...
और फिर वह इतना सुंदर पैदा हुआ। वह बहुत शानदार था।
हमारे साथ हैं, फ़ोटोग्राफ़र और नानाजी, रॉस फेल्टुस।
रॉस फेल्टुस
हाँ, नाना बनना बहुत शानदार चीज़ है।
आज सुबह मैं ख़ुश था कि हमें यहाँ आने की अनुमति मिल गई।
बेशक, हम सब ख़ुश हैं और दर्शक भी।
और बेशक हम आपकी खींची हुई उन तस्वीरों को भी देखना चाहते हैं।
जब उसकी मुलाकात मुझसे हुई, वह खेलना बंद करना चाहता था
और मैं यह नहीं कहना चाहती कि मैंने उसे फिर से खेलने के लिए मनाया
पर उसने कहा कि अगर मैं उसके साथ आऊँगी तो वह फिर से खेलेगा।
और फिर हमने कुछ साल और खेला। हमने...
ख़ास तौर पर मैंने।
पर, मतलब, तुम क्या...
- टीम में थी। - ...टूर के दौरान, तुम टीम में थीं।
टूर में पक्का, पर टीम में भी थी, हाँ।
मेरा काम वैसे प्रोत्साहन देना था
पर मेरे मन में उस वास्तविक कृत्य के लिए बहुत सराहना थी।
वहाँ पर जाना और खेलना और जीतना।
1992 विश्व टूर फ़ाइनल जिम करियर बनाम बोरिस बेकर
हमने उसे जैसे चमत्कार करते देखा।
समय के साथ मुझे वह बहुत अच्छा लगने लगा,
टीम में काम करना
और उसे सफल होते, फलते-फूलते देखना।
शुरुआत में टिरियैक हमारे साथ था।
उसका वहाँ होना मुझे बहुत अच्छा लगता था।
वह एक अच्छा संरक्षक, अच्छी ढाल था और मुझे वह पसंद था।
पर वह मेरा प्रबंधन नहीं कर रहा था तो उसे बदलने या न बदलने का फ़ैसला मेरा नहीं था।
जब वह बदलाव हुआ,
हम सभी में थोड़ी असुरक्षा की भावना आ गई थी।
हम अलग हुए क्योंकि हमारे बीच मतभेद थे।
उसे लगता था मैं अकेला उसके ख़िलाफ़ था।
इयॉन टिरियैक बेकर का मैनेजर
"इयॉन, सब लोग मेरी मदद करने की बात करते हैं, तुम कुछ अलग कहते हो। तुम मेरे ख़िलाफ़ हो।"
मैंने कहा, "नहीं। तुम समझ नहीं रहे हो। मुझे तुम्हारी ज़रूरत नहीं है।
और शायद तुम्हें भी मेरी ज़रूरत नहीं है।
बाकी सब तुम्हें मक्खन लगा रहे हैं।
'बोरिस, तुम बड़े आदमी हो।' 'बोरिस, तुम महान हो। '
'बोरिस, तुम यह हो। बोरिस, तुम वह हो।'
और उससे बड़ी बात, तुम्हारे पास बहुत पैसा है।
तो तुम सावधान रहना। मुझे तुम्हारी ज़रूरत नहीं है।"
और बस वह... जिस रात हम अलग हुए, हमने एक-एक बीयर पी, हाथ मिलाया और बस।
उसने जो नए लोग रखे, वह मुझसे एकदम अलग थे।
एक खिलाड़ी उतना ही अच्छा होता है जितने उसके आसपास के लोग अच्छे होते हैं।
सही लोग, वे तुम्हें स्वर्ग तक ले जा सकते हैं।
ग़लत लोग तुम्हें नरक का द्वार दिखा देंगे।
सरकारी वकील का कार्यालय संतुष्ट है कि अभियुक्त ने अपना ग़ुनाह कबूल किया है।
टिरियैक से अलग होने के बाद
बोरिस ढेर सारे मुकदमों और आपराधिक जाँच-पड़तालों में घिर गए।
जर्मनी में कर की चोरी का दोष स्वीकार करने के बाद,
बोरिस ने अपना भरोसा एक नए व्यावसायिक पार्टनर के हाथों में सौंपने का निर्णय लिया, जिसका नाम था,
हंस-डीटर क्लेवन।
एक समर्पित प्रशंसक, क्लेवन ने जर्मन सरकार के पास कर जमा करने में
बोरिस की मदद की थी।
करों के स्विस स्वर्ग के लिए बेकर ने जर्मनी छोड़ा
उसने बोरिस को व्यवसाय के अनुकूल देश, स्विट्ज़रलैंड जाने के लिए मना लिया
जहाँ क्लेवन ने बोरिस का एक ब्रैंड के तौर पर प्रचार करने के लिए
काफ़ी सारे संयुक्त उद्यम स्थापित किए।
बोरिस की रिटायरमेंट के बाद,
क्लेवन उनका एक भरोसेमंद अंतरंग मित्र बन गया
और वह भविष्य में होने वाले लाभ के विरुद्ध बेकर का पैसा उधार देता था
ताकि बोरिस को निवेश करने का कुछ अनुभव मिल सके।
स्पोर्टगेट नामक एक वेबसाइट साल भर में ही अदालत में पहुँच गई और दिवालिया हो गई।
'प्रतिवादी'
उन्होंने ऑर्गैनिक खाने और ऐथलेटिक पट्टियों का भी प्रचार किया।
बोरिस बेकर का प्रचार ग्राहकों को आकर्षित करने में विफल रहा और ठप हो गया।
टैक्स में मिले लाभ से उन्होंने पूर्वी जर्मनी में मर्सिडीज़-बेन्ज़ की
डीलरशिप पर पैसे बनाए।
बोरिस को सबसे ज़्यादा फ़ायदा तब होता था जब वह खेलों के आसपास रहते थे।
वॉल्कल टेनिस में क्लेवन और बोरिस के पास बराबर के शेयर थे।
पोकरस्टार्स
पर जब उन्होंने एक ऑनलाइन पोकर कंपनी का प्रचार करने के लिए अनुबंध किया,
तो वह ठीक नहीं रहा।
टेनिस से जीती हुई अपनी सारी दौलत बोरिस कुछ ग़लत निवेशों पर दाँव लगाकर गँवा रहे थे।
मेरा करियर ख़त्म होने के बाद, बेशक मैं एक अच्छी आजीविका चाहता था
पर पैसा कमाना, जैसा कि 99 प्रतिशत लोग हर रोज़ करते हैं,
मेरी प्रेरणा नहीं था।
यह शुरुआत से शुरू होता है।
सत्रह साल की उम्र में मैंने अपने पहले दस लाख जीत लिए थे तो पैसे का तो कोई महत्व ही नहीं रहा।
आपके लिए पैसे की अहमियत ख़त्म हो जाती है। आपको नहीं पता कि दस लाख की क्या कीमत है।
आपको नहीं पता कि 99 प्रतिशत लोग कभी दस लाख कमा ही नहीं पाएँगे।
मेरे व्यावसायिक करियर की प्रेरणा पैसा कभी था ही नहीं,
वह तो ख़िताब जीतना था।
वह दुनिया में बेहतरीन खिलाड़ी, नंबर एक खिलाड़ी बनना था।
मैं तो उसके लिए खेलना चाहता था।
यह शायद सन् 93 की बात है।
बोरिस ने मुझे फ़ोन किया और कहा, "सुनो, क्या तुम मुझे विम्बलडन
और यूएस ओपन के लिए प्रशिक्षण दे सकते हो?"
मैंने कहा, "ठीक है।"
जब मैंने मॉन्ट्रियल की टिकट के लिए पैसे ख़र्चे, मेरा मतलब...
मैंने उसे प्रशिक्षण देने में पैसे गँवाये हैं।
मैं अभी भी अपनी... अपनी विमान की टिकट के पैसे वापस मिलने का इंतज़ार कर रहा हूँ।
बेकर वह सितारा जो धरती पर गिरा उबाऊ बन गया
ज़ाहिर था कि बोरिस ने कोई ख़ास अभ्यास नहीं किया था।
वह अभी खेलने जाने के लायक़ नहीं था।
मैंने कहा, "बोरिस, सुनो, शायद हमें पहले कुछ मैच खेलने चाहिए।
तुम्हारी थोड़ी हालत सुधारें।" "ठीक है, ऐसा ही करते हैं।"
मैंने एलए के प्रतियोगिता निदेशक को फ़ोन किया।
पूछा, "तुम मुझे कितना दोगे अगर बोरिस एक वाइल्ड कार्ड ले लेता है?"
बोरिस को फ़ोन किया, कहा, "अरे, सुनो, वे यह कह रहे हैं।"
"ठीक है, चलो यह करते हैं।"
उस आदमी को दोबारा फ़ोन किया।
"ठीक है, वह यह करेगा।"
उसके कुछ ही देर बाद, बोरि... "मैं यह नहीं करूँगा।"
उसने बारबरा से मुझे फ़ोन करवाया।
बारबरा ने कहा, "वह इन्डियानैपोलिस में खेलेगा।
वह वहाँ वाइल्ड कार्ड ले रहा है।"
मैंने कहा, "इन्डियानैपोलिस? ठीक है।"
"वह... देखो, वह चाहता है तुम वहाँ आओ" और बक, बक, बक।
मैंने कहा, "बारबरा, सुनो।
अगर वह चाहता है मैं वहाँ आऊँ, उससे कहो मुझे ख़ुद फ़ोन करे, अच्छा?
उसे बस इतना ही करना है।" उसका फ़ोन नहीं आया।
मेरे पास मेरी अपनी समस्याएँ थी।
मेरा बहुत बुरा तलाक़ हो रहा था।
बच्चे मेरे पास थे।
मैंने एक घर किराये पर लिया था।
मैंने उससे कहा, "अगर तुम अभ्यास करना चाहते हो, हैम्प्टन्स में आ जाओ।"
"ठीक है। मैं आ रहा हूँ।"
ठीक है।
दो घंटे बाद, "मैं नहीं आ रहा।"
तो मैंने बस कहा, "यार, शुभकामनाएँ।"
"मेरी शुभकामनाएँ तुम्हारे साथ हैं, यार।"
मैं 25-26 साल का था और मैं खेल में वापसी करना चाहता था
और मैं अपने आसपास सबसे अच्छे लोग चाहता था,
और मेरा मानना था कि उस समय निक दुनिया के सबसे अच्छे कोचों में से एक था।
अच्छे लग रहे हो, जान।
तुम अगला साक्षात्कार किसका लेने वाले हो? कहाँ जाओगे?
हम कल बॉलेटैरी से मिलने जा रहे हैं।
- निक? - निक।
- मुझे वह बहुत पसंद है। - अच्छा?
उसके लिए मैं क्या भेज सकती हूँ? मेरे पास कुछ है?
उसके लिए एक वॉयस नोट भेज देती हूँ।
पर यह बोरिस की जीवनी है...
निक बॉलेटैरी
...और मैं बहुत ख़ुश हूँ कि तुम इसका हिस्सा हो क्योंकि तुम उसकी ज़िंदगी का हिस्सा रहे हो,
उसकी ज़िंदगी का एक बहुत बड़ा हिस्सा रहे हो और मेरी ज़िंदगी का भी।
और मुझे तुम्हारी याद आती है। अच्छा है हम जल्दी ही मिलेंगे।
- बाय-बाय। - यह कितना अच्छा है।
बोरिस एक अलग ही तरह का आदमी था।
मेरे करियर के सबसे अनोखे खिलाड़ियों में से एक था।
बोरिस के बारे में जो एक सबसे बड़ी बात मुझे याद है,
वह यह कि उसे अपनी गेम के बारे में ज़्यादा बात करना पसंद नहीं था।
और मैं उसकी उस टिप्पणी के बारे में सोचता हूँ,
"जितना ज़्यादा तुम बोलोगे, उतना ज़्यादा तुम्हें साबित करने पड़ेगा।"
और वह कहता था, "ज़्यादातर कोच, वे बहुत ज़्यादा बोलते हैं।"
और फिर जब हम यह देखते हैं कि निक बॉलेटैरी अगासी को छोड़कर बेकर को प्रशिक्षण देने आए हैं
तो मतलब, पूरी कोशिश की जा रही है।
जब अगासी बॉलेटैरी से अलग हुआ तो वह बहुत बड़ी ख़बर बन गई।
और जब मैंने निक से संपर्क किया, तो उसने भी बहुत हलचल मचाई।
यक़ीनन, अगासी के गुट में भी मचाई होगी।
निक बॉलेटैरी टेनिस अकादमी
और फिर मैं फ़्लोरिडा गया।
जहाँ निक के सबसे अच्छे कोचों ने मुझे कोचिंग दी।
माइक डेपामर
उनमें से एक का नाम था माइक डेपामर और दूसरा था रेड ऐम।
सभी स्ट्राइकर, थोड़ा दूर तक गेंद डालो।
सिडनी, नेट के पास जाओ। नेट के पास जाओ।
फ़्रैडी, थोड़ा पास जाओ और पॉइंट ख़त्म करो।
चलो!
तुम नेट के ज़्यादा पास चले गए और एक गेंद छोड़ दी।
रेड ऐम ट्रैवलिंग कोच
बेहतर था, सिडनी! यह बेहतर था।
मुझे लगता है जब तुम बोरिस जैसे चैम्पियन होते हो,
जीतते जाते हो, तुम जीतते हो और वह तुम्हारी आदत बन जाती है।
कभी-कभी हारना भी एक आदत होती है।
बोरिस ने ख़ुद को पुनःसमर्पित किया।
जो मानसिक दृढ़ता उसने दिखाई,
एक ऐसे व्यक्ति में जो अपने करियर के बाद के दौर में है, ऐसा पहले कभी नहीं सुना गया।
उसने अपनी हालत अविश्वसनीय रूप से सुधारी।
उसने 12 किलो, लगभग 20 पाउंड वज़न कम किया।
और जब वह टेनिस के सर्किट में वापस आया, वह एकदम हल्का और चुस्त-दुरुस्त था।
अरे, हाँ। कहीं-कहीं उसे मोटापा चढ़ गया था।
इसमें कोई शक़ नहीं है।
और हमने वह सब ख़त्म किया।
मुझे नहीं लगता मैंने उसके खेल पर कोई ज़्यादा प्रभाव डाला।
पर मुझे लगता है बोरिस, जो वह था, और जैसा महसूस करता था, वह उसे थोड़ा खो चुका था।
और मैं मानता हूँ कि मुझे जो भी सफलता मिली है,
उसका कारण है, एक व्यक्ति को यह महसूस करवाना कि वह एक विजेता है।
बच्चे, जब तुम मेरे साथ हो,
मैं तुम्हारी मदद करूँगा कि तुम जितना बेहतरीन बन सकते हो, बनो।
निक बॉलेटैरी के काम करने का तरीका मेरे लिए अच्छा था।
वह चीज़ों को सरल बनाने और जीतने के बारे में था।
तो वह मेरे लिए बहुत, बहुत अच्छा दौर था जहाँ मेरी भूख फिर से जाग गई थी
और मुझे फिर से कुछ महसूस होने लगा था।
मुझ में अभी भी कुछ बचा था जो मैं दिखाना चाहता था।
मेरे लिए वह सब बहुत नया था
कि तुम मेहनत करके किसी चीज़ को सच बना सकते हो।
यह देखना बहुत दिलचस्प था कि कैसे वह
कुछ सोच लेता था और फिर उसे वास्तव में कर दिखाता था।
लोग कहते थे, "तुम यहाँ रहते थे या वहाँ रहते थे।"
वास्तव में, हम कहीं नहीं रहते थे।
हम विमानों पर और होटलों में रहते थे।
अब मेरे पास एक बगीचा है जिसमें मैंने कई पेड़-पौधे लगाए हुए हैं।
तब तो हम कभी कोई बगीचा नहीं बना सके।
मैं उसे भागने की तरह देखती हूँ।
जैसे, आप अपने दिन, लगभग अपने साल ही बस भागते हुए बिता रहे हैं।
बहुत जल्दी में।
ऐसा महसूस होता था...
सब जल्दी-जल्दी कर रहे हो।
वह काफ़ी भावुक समय था।
बहुत से चढ़ाव आए और बहुत से उतार आए।
वह एक झूले की तरह था, एक बहुत बड़े, तेज़ झूले की तरह। मुझे तो ऐसा ही लगता है।
- एक तेज़ झूले की तरह। - सही है।
पर एक अच्छा झूला एक रोमांचक सफ़र की तरह होता है।
एक बढ़िया रोमांचक सफ़र की तरह
और मैं उसका एक भी दिन खोना नहीं चाहूँगी।
मैच बॉल बेकर
1996 यूरोकार्ड फ़ाइनल पीट सेम्प्रास बनाम बोरिस बेकर
बेकर के लिए इस समय बहुत कुछ दाँव पर है।
उनका मुक़ाबला दुनिया के पहले नंबर के खिलाड़ी, पीट सेम्प्रास से है।
बेकर 3-6, 6-3, 3-6, 6-3, 6-4
जब भी मैं जर्मनी में बोरिस के विरुद्ध खेलता हूँ,
उसे हराना बहुत, बहुत मुश्किल होता है।
और उसके लिए 9,000 प्रशंसक चिल्ला रहे होते हैं।
उससे बहुत मुश्किल हो जाता है।
हमें हर जगह आमंत्रित किया जाता था
और आपको पॉइंट और पैसे लेने के लिए वहाँ जाना ही पड़ता है,
तो वह एक काम बन जाता है।
यूरोकार्ड तीन सौ तैंतीस यूएस डॉलर
टेनिस करियर में देर तक टिके रहना सबसे मुश्किल काम है।
जब आप 25-26 के हो जाते हैं, आप अभी भी ताक़तवर होते हैं।
पर आपके प्रतिद्वंद्वी ज़्यादा ताक़तवर होते हैं।
तो आप उन्हें कैसे हरा सकते हैं?
मेरी सबसे बड़ी शक्ति हमेशा से मेरी ताक़त थी।
फिर मेरे करियर के दूसरे दौर में, मेरी सबसे बड़ी शक्ति मेरा मन बन गया।
अपने प्रतिद्वंद्वी को पढ़ना और उसे हतोत्साहित कर खेल जीतने की कला मेरी सबसे बड़ी शक्ति बन गई।
1993 विम्बलडन क्वार्टरफ़ाइनल माइकल स्टिच बनाम बोरिस बेकर
मैं एक बहुत भावुक खिलाड़ी था।
जब मैं संतुलित होता था और अच्छा महसूस कर रहा होता था,
तो मैं अपना सबसे अच्छा टेनिस खेलता था।
जब मैं किसी कारण परेशान या अशांत होता था, तो वह मेरे टेनिस पर असर डालता था।
मैंने सन् 91 में उसे विम्बलडन में हराया था।
दो साल बाद, मुझे अपना खेल बहुत अच्छा लग रहा था
और मैं विम्बलडन खेलने गया और मैंने सोचा,
इस बार तो ख़िताब मेरे सिवाय कोई और नहीं जीत सकता।
वह एक पाँच सेट का बहुत मुश्किल मैच था।
और पाँचवे सेट में, मेरे विरुद्ध एक ब्रेक पॉइंट था।
फ़ॉल्ट!
मैं दूसरा सर्व करने के लिए तैयार था।
बोरिस ने अपना हाथ ऊपर उठाया जैसे वह रिटर्न करने के लिए तैयार नहीं है।
आपके विचार में वह उसने जानबूझ कर, आपको अस्थिर करने को किया था?
हाँ।
- फ़ॉल्ट। - फिर से डबल फ़ॉल्ट।
दरअसल, उसी से मैच का फ़ैसला हो गया।
हमें अपने सिरे बदलने पड़े
और मैंने उससे कुछ कहा जो बहुत अच्छी बात नहीं थी।
आप हमें बता सकते हैं आपने बोरिस से क्या कहा...
नहीं।
उससे पूछो अगर उसे अभी भी याद है।
मुझे याद नहीं है। मतलब, फिर कहूँगा कि मैं शायद अपनी ही धुन में था।
वह जो चाहे मुझे कह सकता था, मैं उससे परेशान नहीं होता।
बेकर 7-6, 6-7, 6-7, 6-2, 6-4
मुझे वह अच्छे खिलाड़ियों वाला काम नहीं लगा
पर फिर, एक तरफ़ आप कह सकते हैं, उसने वह सही नहीं किया।
पर फिर, दूसरी तरफ़, यह मेरी ग़लती थी कि मैं उससे सही तरीके से नहीं निपटा।
पर आपको फिर भी उस पर ग़ुस्सा आया।
आज तक भी आता है।
दिलचस्प है कि 30 साल बाद भी उसे यह याद है।
अगर मेरे घूमने से परेशान होकर उसने डबल फ़ॉल्ट कर दी, तो करने दो।
वह बहुत सख़्त आदमी था।
उसके साथ कोई बहुत ज़्यादा मुस्कराहटें या बोलना "अच्छा मारा" वगैरह नहीं थे।
वह बस अपने काम से काम रखता था।
निक ने मुझे ज़्यादा ताक़तवर बनाया।
अगासी और बॉलेटैरी बहुत सार्वजनिक तौर पर अलग हुए थे।
और ज़ाहिर सी बात है, कभी न कभी तो मुझे अगासी के विरुद्ध खेलना ही था।
उसका रिटर्न सब खिलाड़ियों में सबसे अच्छा था।
मेरी ताक़त, मेरा सर्व हमेशा उसके लिए फ़ायदेमंद साबित होता था।
मुझे सच में लगता है, वह जितना अच्छा खेल सकता है, खेल रहा है।
पर, वाक़ई, जब अगासी इस फ़ॉर्म में है, तो उसके विरुद्ध खेलना बहुत डरावना होगा।
आंद्रे अगासी
तो, मेरे करियर में काफ़ी बाद के समय में हम खेले।
1995 विम्बलडन सेमी फ़ाइनल आंद्रे अगासी बनाम बोरिस बेकर
और वह बेहतर था और उम्र में मुझसे छोटा था और उसने मेरे साथ जैसे खेल खेलना शुरू कर दिया।
लव-15।
मैंने सन् 94 में आंद्रे को कोचिंग देनी शुरू की,
और उन दिनों बोरिस को निक कोचिंग दे रहा था।
आंद्रे ने उसके साथ बहुत साल बिताए थे तो शायद वह किसी चीज़ को लेकर नाराज़ था।
ब्रैड गिल्बर्ट
मैंने अपने तरीके, जिस तरह से मैं बोरिस के विरुद्ध खेलता था, सब बिल्कुल छोड़ दिए।
ठीक है, यहाँ एक आदमी है जिसके विरुद्ध मैं हज़ारों बार खेला हूँ
पर अब आंद्रे उसके विरुद्ध बिल्कुल अलग तरीके से खेलता है।
गेम, अगासी।
बोरिस की ताक़तें थीं, उसकी सर्विस
और एक-स्ट्राइक टेनिस खेल पाने की उसकी क्षमता।
तो, पॉइंट ले लो और मैच की शुरुआत में अपना पलड़ा भारी कर लो।
बोरिस को ऐसे ढांचे में मत आने दो कि वह आराम से खेल पाए।
और आंद्रे बोरिस को बहुत बुरी तरह हरा रहा था
और बोरिस के पूरे करियर में घास पर तो क्या, किसी भी सतह पर
शायद किसी और ने उसे इतनी बुरी तरह नहीं हराया होगा।
पहले सेट में वह शायद 6-1 से जीत गया।
वह 4-1 से आगे था, विम्बलडन के सेन्टर कोर्ट पर
हँस रहा था, खिलखिला रहा था, उस जगह पर
जिसे मैं अपना घर मानता हूँ।
जब भी हम आंद्रे के विरुद्ध खेलते थे,
वह सबसे बड़ी बाधा बन जाती थी,
क्योंकि वह बहुत भावनात्मक रहता था।
अगर हम जीत जाते थे तो वह बहुत बड़ी जीत होती थी। हारते थे तो सबसे बड़ी हार होती थी।
उसमें कुछ अजीब सा कौशल था
जहाँ आपको लगता था कि वह गेंद वापस नहीं कर पाया है, ठीक है ना?
शानदार।
मुझे बोरिस बेकर के लिए बहुत, बहुत अफ़सोस होने लगा है।
सब लोगों ने सोचा कि मैच बस ख़त्म ही हो गया है।
क्या आपको लगा कि वह ख़त्म हो गया है?
नहीं, मुझे नहीं लगा।
- सच में? - सच में, मुझे नहीं लगा कि वह ख़त्म हो गया है।
तो मैं सोच रहा था, उसे कैसे हराऊँ?
वह इस समय जोश में है, जीत रहा है।
इसे मैं कैसे बदल सकता हूँ?
टाइम।
एक कहानी थी, मुझे उसके बारे में आपसे पूछना है
क्योंकि सब लोग उस कहानी का अलग-अलग रूप सुना रहे हैं।
शायद मैं भी किसी अलग तरीके से सुनाऊँगी।
मैं विम्बलडन में होने वाले विवाद में नहीं पड़ूँगा।
वह पल, वह एक बहुत बड़ी सीख था।
चाहे स्कोर कुछ भी हो, ख़ुद को ढीला मत पड़ने दो।
मैंने उससे कुछ कहा था।
मैं बताना नहीं चाहता कि मैंने उससे क्या कहा था।
मुझे बस इतना पता था कि हमें एक ज़ोरदार शॉट मारना है,
आंद्रे को और बॉक्स में बैठे लोगों को बता देना है,
"मुझे तुम्हें हराने का तरीका मालूम है, यार।"
अच्छा खेला।
आंद्रे शांत स्वभाव का था।
पर उस पर चीज़ों का असर होता था।
उन दिनों, उसकी सगाई ब्रूक शील्ड्स से हो चुकी थी।
मैंने उसकी मंगेतर और बॉक्स में बैठे लोगों को कुछ दिलकश बातें कहीं
और मैंने वह सब एक नाटक की तरह बना दिया।
अगासी ने तुरंत प्रतिक्रिया दिखाई।
बोरिस की सुनाई कहानी के अनुसार,
उसका कहना है कि वह ब्रूक की तरफ़ हाथ हिला रहा था या कुछ ऐसी हरकतें कर रहा था
जिससे आंद्रे परेशान हो गया।
तुमने यह कहानी पहले कभी सुनी है?
कभी नहीं। पर अगर यह सच होती तो शायद मुझे पता होता।
सही है, क्योंकि आप सब खिलाड़ियों के बॉक्स में बैठे थे।
शायद मैंने सोचा हो कि वह मेरी ओर हाथ हिला रहा है।
बोरिस ने उसका ध्यान बँटाने की कोशिश की
और ब्रूक की ओर चुँबन उछालने शुरू कर दिए।
क्या आपको यह याद है? क्या ऐसा...
मुझे ऐसा कुछ याद नहीं है
पर अगर उसने ऐसा कहा है तो ठीक ही कहा होगा।
मैं समझ सकता हूँ कि वह क्यों खिझाने वाला होगा
अगर वह ब्रूक की तरफ़ हाथ हिलाना या कोई और ऐसी बेवकूफ़ाना हरकत कर रहा है
जिससे आंद्रे को ग़ुस्सा आ जाए।
एक ओर तो, कभी-कभी एक पंख का गिरना भी,
किसी का ध्यान बँटा सकता है।
चाहे वह आंद्रे अगासी जैसा महान व्यक्ति ही क्यों न हो, यह संभव है।
पर दूसरी ओर, ऐसा भी हो सकता है
कि आप एक इमारत के ऊपर से एक कार भी नीचे गिरा दें और उसे कोई फ़र्क नहीं पड़े।
यह निर्भर करता है। उस समय उसके मन में क्या चल रहा था?
देखा जाए तो बाद में ब्रूक के साथ उसकी शादी सफल नहीं रही।
पर फिर, जब आप खेल रहे हैं, मुक़ाबला कर रहे हैं
तो जीतने के लिए जो ज़रूरी हो, आप करेंगे।
गेम, बेकर।
आप यह उसकी आँखों में देख सकते थे, हमने एक-दूसरे की ओर देखा और कहा,
"हाँ, अब हम घर जा सकते हैं। यह मैच यह जीत जाएगा।"
गेम, बेकर।
हो गया।
गेम, सेट, और मैच, बेकर।
बेकर 2-6, 7-6, 6-4, 7-6।
ज़ाहिर सी बात है, उसने उसका बदला चुकाया क्योंकि टेनिस में, तुम हमेशा दो बार मिलते हो।
आंद्रे दिखाना चाहता था कि एक खिलाड़ी के तौर पर वह काफ़ी आगे बढ़ चुका है
और निक बॉलेटैरी भी किसी को उसके विरुद्ध खेलना नहीं सिखा सकता।
1995 यूएस ओपन सेमी फ़ाइनल आंद्रे अगासी बनाम बोरिस बेकर
तो, कुछ हफ़्ते बाद हम फिर मिले।
बाप रे, हम दोनों एक दूसरे से चिढ़े हुए थे।
हल्के शब्दों में कहें तो।
उस मैच में, उसे कोई छू भी नहीं सकता था।
मैंने ब्रूक के साथ वही उपाय
- इस्तेमाल करने की कोशिश की... - हाँ!
...और उसके कोने में बातचीत की,
पर ज़ाहिर है, उसने पहले की तरह जवाब नहीं दिया।
और बस, वह तो पूरे जोश में था और उसने मुझ पर हमला कर दिया।
बेशक, टेनिस कोर्ट पर।
तो, मुख्य चीज़ यह थी कि अपने खेल में फेरबदल करते रहो।
अगर मैं एक ही तरीके से खेलूँगा, सर्व करो और वॉली, पहली बार, दूसरा सर्व,
अगासी मुझे धूल चटा देगा, ठीक है ना?
और बिल्कुल यही हुआ।
गेम, मैच, अगासी।
एक के बदले तीन सेट।
अगासी 7-6, 7-6, 4-6, 6-4।
मैं बस उसे अपने तरीके का खेल खिलाने की कोशिश कर रहा था।
निश्चित तौर पर हर गेम की कुछ योजना तो होती ही है
जिसके बारे में आप बात नहीं करना चाहते,
और उसी तरह सबसे ज़्यादा ज़रूरी है
कि मेरा रिटर्न अच्छा हो रहा हो।
आपके सामने वाले आदमी की सर्व करने की आदतें समझनी होंगी।
किसी न किसी तरह अगासी मेरी गेम को बहुत अच्छे से जान गया था।
बोरिस की एक भाव-भंगिमा थी।
और म्यूनिक में, उसके रिटायर होने के ढाई महीने बाद,
हम ऑक्टूबरफ़ेस्ट में गए थे।
बोरिस ने अपनी गाड़ी में हमें लिया, वह थोड़ा नशे में था
और बोरिस ने आंद्रे से पूछा,
"तुम मेरी सर्विस इतनी अच्छी तरह कैसे समझ लेते थे?"
और आंद्रे खड़ा हो गया,
और वह खड़ा हुआ और उसने वह किया,
सर्विस करने से पहले हर बार जैसे वह पूरी प्रक्रिया करता था,
और फिर उसने अपनी जीभ बाईं ओर घुमाई
और कहा, "तुम ड्यूस कोर्ट में दूर गेंद डालोगे।
जीभ बीच में ऊपर गई, तो तुम बीच में गेंद डालोगे।"
"जीभ दूसरी ओर गई तो तुम एडवान्टेज कोर्ट में डालोगे।"
बाहर।
ड्यूस।
जब आंद्रे ने बोरिस को उसकी जीभ की
यह कहानी सुनाई तो वह एकदम भौंचक्का रह गया था।
फिर मैंने आंद्रे से पूछा, "यार, तुमने मुझे कभी यह कहानी नहीं सुनाई।"
उसने कहा, "अगर मैं तुम्हें यह कहानी सुनाता तो तुम मेरा यक़ीन नहीं करते।"
उस मैच के बाद, मुझे नहीं लगता वह फिर कभी बोरिस से हारा।
मैं टेनिस के एक साल को कुत्ते वाला साल कहता हूँ।
उस साल में आप भावनाओं के इतने उतार-चढ़ाव से गुज़रते हैं, हम इतना सफ़र करते हैं,
इतना अभ्यास करते हैं, इतनी निराशा सहते हैं।
क्योंकि ज़्यादातर टेनिस खिलाड़ी जीतने से ज़्यादा हारते हैं।
तो आमतौर पर आप एक शहर से कुछ हार कर ही जाते हैं।
- मिस्टर बोरिस, स्वागत है! - धन्यवाद।
देवियों और सज्जनों, स्वागत है "बोरिस बेकर साक्षात" में।
क्रिसमस से दो दिन पहले।
बोरिस, अगर मैं एक बार फिर आपके लिए क्रिसमस का देवदूत बन जाऊँ,
मैं आपकी सन् 1996 की तीन इच्छाएँ पूरी कर सकता हूँ।
मेरी एक और बड़ी खेल से संबंधित इच्छा होगी कि मैं एक ग्रैंड स्लैम प्रतियोगिता जीत जाऊँ।
वह सन् 1996 में ऑस्ट्रेलिया में ख़त्म हुआ था,
और उसमें एक बार और दिखाई दे गया था कि जब वाक़ई ज़रूरत हो तो मैं अच्छा खेल लेता हूँ।
1996 ऑस्ट्रेलियन ओपन फ़ाइनल माइकल चैंग बनाम बोरिस बेकर
बारबरा वहाँ थी, नोआह भी था।
उसने पहली बार अपने डैडी को जीतते हुए देखा था।
तो मेरे लिए जीवन का चक्र वहाँ पूरा हो गया था।
मुझे लगता है
कि वह शायद चाहता था कि उसका बेटा उसे एक
दमदार मर्द के रूप में याद रखे।
बोरिस बहुत जोश में लग रहा है, है ना?
मैं 29 साल का था,
पर तब तक मुझे पेशेवर खिलाड़ी बने हुए 14 साल हो चुके थे।
उतना समय बहुत लंबा है।
आप कह सकते हैं कि 29 कोई बहुत ज़्यादा उम्र नहीं है।
पर अगर आपका जीवन वैसा गुज़रा हो जैसा मेरा गुज़रा था,
तो वह अनंत काल के बराबर है।
- सच में, एक जीवन के बराबर है। - हाँ।
वह एक बहुत कमाल का पल था। बहुत कमाल का।
उस समय विशुद्ध ख़ुशी मिली थी।
ऑस्ट्रेलियन लोग टेनिस के शानदार प्रशंसक हैं।
बोरिस
उसकी बहुत वाहवाही हुई थी। बहुत, बहुत अच्छा मैच था। बहुत मज़ा आया था।
- हो गया। - गेम, सेट, मैच...
बेकर 6-2, 6-4, 2-6, 6-2
बेकर ने अपना दूसरा ऑस्ट्रेलियन ओपन जीत लिया है।
शायद उसके बाद दो मिनट तक हमने उसका जश्न भी मनाया था।
सन् 1996 के पुरुषों के एकल चैम्पियन, जर्मनी के बोरिस बेकर।
तो, पाँच साल हो गए हैं जब मैंने आपसे पिछली बार बात की थी।
और सच कहूँ तो, मुझे नहीं लगता था कि अब मैं कोई ग्रैंड स्लैम जीत सकता हूँ।
पर...
पर मेरी पत्नी की मेहरबानी से और...
जिसने पिछले पाँच सालों में मुझे इतना प्यार और प्रोत्साहन दिया,
मैं यह कर पाया।
और मेरे अंदर यह आग जलती रखने के लिए, मुझे वह आत्मविश्वास देने के लिए
जो मैं बहुत समय से खो चुका था, मैं अपने कोच का धन्यवाद करना चाहता हूँ।
और फिर ज़ाहिर है, मुझे अपने स्पॉन्सरों, फ़ोर्ड और चैनल 7 का धन्यवाद करना है,
कि उन्होंने इस प्रतियोगिता में कुछ पैसे लगाए।
आशा कर रहा हूँ यह भरा हुआ है।
यह प्रतियोगिता वाक़ई में एक शानदार कार्यक्रम है।
और हालाँकि, मैं बहुत बार पहले राउंड में ही हार गया था, मैं...
मैं फिर भी घर में टेलीविज़न पर इसे देखता था और मुझे बहुत मज़ा आता था।
मैं एक बार फिर से नंबर एक, नंबर दो बनने की कग़ार पर था।
पीट और आंद्रे नंबर एक और नंबर दो थे पर मैं उनके लिए वास्तव में चुनौती बन रहा था।
मैं विम्बलडन में खेलने गया, उस समय मैं दुनिया में दूसरे नंबर पर था।
और मैं संभावित विजेताओं में से एक था।
और मैं तीसरा राउंड खेल रहा था।
और मैंने एक फ़ोरहैंड रिटर्न बहुत देर से मारा।
वह मारते हुए उसकी कलाई पर चोट लग गई।
और मेरी कलाई टूट गई।
ऐसा लग रहा है जैसे बोरिस...
हार मान रहा है।
हाँ, मान रहा है। भूतपूर्व चैम्पियन के लिए कितने अफ़सोस की बात है।
मैंने क्या किया?
बहुत सारा इलाज और डॉक्टर और सुइयाँ और पिनें, जो संभव था सब किया,
सिर्फ़ टेनिस कोर्ट पर वापस लौटने के लिए।
मैं चाहता था कि मैं तय करूँ मैं कब खेलना बंद करूँगा।
शायद यह मेरे मानसिक संतुलन के लिए ज़रूरी था
कि एक चोट मुझे रोक नहीं सकती।
1997 विम्बलडन क्वार्टर फ़ाइनल पीट सेम्प्रास बनाम बोरिस बेकर
केवल एक साल बाद, मैं क्वार्टर फ़ाइनल में पीट सेम्प्रास के विरुद्ध खेला।
और मुझे पहले ही पता था कि वह शायद थोड़ा ज़्यादा ही अच्छा खेलता है।
पर मैंने अच्छा खेला और मैंने सोचा, खेलना बंद करने के लिए क्या शानदार तरीका है।
दुनिया के पहले नंबर के खिलाड़ी,
आज तक के सबसे अच्छे खिलाड़ियों में से एक के विरुद्ध, विम्बलडन के सेन्टर कोर्ट पर,
उस प्रतियोगिता में जो मेरे लिए सबसे ज़्यादा मायने रखती है।
बाहर है।
गेम, सेट, मैच, सेम्प्रास।
सेम्प्रास 6-1, 6-7, 6-1, 6-4
और सेम्प्रास सेमी फ़ाइनल में पहुँच गए हैं।
विम्बलडन में यह शायद मेरा आख़िरी मैच था।
- तुम्हारे साथ खेलकर बहुत अच्छा लगा। - हाँ, मुझे भी।
तो मैंने उससे कहा, "यह मेरा आख़िरी मैच था। अब मैं रिटायर हो जाऊँगा।"
उस कोर्ट पर माइक्रोफ़ोन लगे हुए थे जो मुझे नहीं पता था।
उसने वाक़ई यह कहा था। कुछ संभावनाएँ हैं।
एक तो है, उस समय हारने के कारण भावनाओं में बहकर कहा हो।
जैसे-जैसे तुम्हारी उम्र बढ़ती है, तुम शारीरिक तौर पर ज़्यादा कुछ नहीं कर पाते।
और कुछ मानसिक ताक़त भी कम होती है।
जब तुम... वह बस...
अपना आत्मविश्वास बनाए रखना आसान नहीं होता,
फिर चाहे वह कोई भी हो।
तुम इतने बड़े हो चुके हो कि तय कर पाओ तुम क्या करना चाहते हो।
तुम खेलना छोड़ना चाहते हो, छोड़ो। रहना चाहते हो, रहो।
तुम कुछ और करना चाहते हो, तो कुछ और करो।
पर उसने बहुत कुछ किया।
आपको लगता है बोरिस ने एक टेनिस खिलाड़ी के तौर पर अपने सामर्थ्य को पूरा किया या...
नहीं।
नहीं। क़रीब भी नहीं आया।
मुझे एहसास हुआ कि ऐसे नहीं चल सकता।
मैं एक और विम्बलडन खेलना चाहता हूँ और फिर बस।
बेवकूफ़ों की तरह, मैंने फ़ुटबॉल खेलते हुए अपने दाएँ टखने पर चोट लगा ली।
मेरे डॉक्टर ने कहा, "नहीं, नहीं, पैर की ऐसी हालत के साथ तुम विम्बलडन नहीं खेल सकते।
मतलब, यह तय है। तुम नहीं खेल सकते।"
मैंने कहा, "मुझे फ़र्क नहीं पड़ता आप मुझे क्या देते हो
और मुझे परवाह नहीं कितना दर्द होता है,
मैं एक और विम्बलडन खेलूँगा और फिर बस।"
अपनी कोई भी वस्तु लावारिस मत छोड़िए, चाहे वह कितने ही थोड़े समय के लिए हो।
मैं यह भी कहना चाहूँगा कि जब खेल चल रहा हो
तो कोर्ट के आसपास मोबाइल फ़ोन इस्तेमाल करना मना है।
कृपया उन्हें बंद कर दीजिए। धन्यवाद।
मैंने घोषणा की कि वह मेरी अंतिम टेनिस प्रतियोगिता होगी।
और मैं हमेशा सोचता था कि मैं कोर्ट नंबर 2 से रिटायर होना नहीं चाहता।
मैं सेन्टर कोर्ट पर रिटायर होना चाहता हूँ।
वरीयता के हिसाब से, मैं अब सर्वोच्च खिलाड़ियों में से एक नहीं था,
तो वह मुझे जिस कोर्ट पर भी डालते, मुझे उसी पर खेलना पड़ना था।
पर विम्बलडन में जादू हो जाता है।
मैं चौथे राउंड तक पहुँच गया।
तो पैट्रिक राफ़्टर के विरुद्ध खेलने के लिए उन्होंने मुझे सेन्टर कोर्ट पर डाल दिया।
1999 विम्बलडन चौथा राउंड पैट राफ़्टर बनाम बोरिस बेकर
और मुझे लगा, "शायद मेरे पास एक मौक़ा है," तो मेरा दिमाग़ घूमने लगा था।
और मैं असलियत में वापस आया और मुझे एहसास हुआ, "मैं क्या बात कर रहा हूँ?
मुझे आज उस खिलाड़ी से हारकर जाने में ख़ुशी होगी जिसका मैं बहुत सम्मान करता हूँ
और वह भी विम्बलडन के सेन्टर कोर्ट पर।"
थोड़ा जैसे फ़िल्मों में होता है। आप अपनी कहानी ख़ुद लिखना चाहते हैं।
- शांत। - उसके विरुद्ध मैच पॉइंट।
- बाहर! - गेम, सेट, मैच, राफ़्टर।
राफ़्टर शून्य के मुक़ाबले तीन सेट से जीत गए हैं, 6-3, 6-2, 6-3।
नया चैम्पियन आ गया है।
अब, मेरे ख़्याल से पहली बीयर मैच के तुरंत बाद खोली गई थी।
और फिर एक और बीयर खुली और मुझे थोड़ा नशा चढ़ने लगा।
मैं तब फिर अपने कोच को, अपने फ़िज़ियो को,
अपने स्ट्रिंगर को एक डिनर पर अलविदा कहना चाहता था जो मैंने फिर उस रात नोबू में रखा।
मैं होटल में वापस आया और मेरी माँ और मेरी पत्नी वहाँ थीं।
उस समय मेरी पत्नी हमारे दूसरे बेटे के साथ गर्भवती थी।
मैंने कहा, "कल मैं पति और पिता बन जाऊँगा और घर पर रहूँगा
पर आज की रात मैं जश्न मनाना चाहता हूँ।"
मेरी पत्नी थोड़ा नाराज़ थी।
"तुम्हारी टेनिस की ज़िंदगी ख़त्म हो चुकी है। अब तुम्हें अपनी ज़िम्मेदारियाँ उठानी होंगी।"
मैंने कहा, "हाँ। कल सुबह, हाँ। पर आज रात मुझे छोड़ दो।
यह आख़िरी बार है जब मैं एक टेनिस का खिलाड़ी रहूँगा। कल से यह ख़त्म।"
क्या वह आपके लिए एक बड़ा पल था, इस संदर्भ में कि...
हाँ।
पर वह एक बड़ा पल इसलिए था क्योंकि बोरिस ने तभी अपने पिता को खोया था।
और उसकी माँ
काले कपड़ों में थीं क्योंकि उन्होंने तभी अपने पति को खोया था।
ऐसा लगा जैसे वह हम सबको पीछे अकेला छोड़कर जा रहा है।
और वह काफ़ी नाटकीय था, मुझे लगा।
मैं इस आदमी को जानती नहीं हूँ। उसके इस रूप में मैं इसे नहीं जानती हूँ।
वह लगभग ऐसे था जैसे...
तुम... मैं टीम की एक सदस्य थी और मुझे निकाल दिया गया था
क्योंकि वह काम ख़त्म हो गया था।
और अपनी माँ के साथ मेरी बालकनी पर लंबी-चौड़ी बातचीत हुई।
"नहीं, माँ, माँ, आप समझ नहीं रही हैं।
मैं आख़िरी बार अपने दोस्तों के साथ जश्न मनाना चाहता हूँ।"
उन्होंने कहा, "बोरिस, तुम बस कुछ मूर्खतापूर्ण मत करना।"
नोबू
हमने जश्न मनाया और थोड़ी और ड्रिंक लीं
और मेरी मुलाकात एंजला से हुई।
मैं एंजला से उससे दो हफ़्ते पहले ही मिला था, नोबू में ही।
इस बारे में बहुत कुछ कहा जा चुका है।
मैं तफ़सील में नहीं जाना चाहूँगा
पर मैं आपको बता सकता हूँ हम पिछले कमरे में गए थे।
नहीं, किसी अलमारी में नहीं गए थे। नोबू की अलमारी बहुत छोटी है।
अगर तुम कभी अलमारी के पास जाओ,
तो देखोगे उस अलमारी में कुछ भी शारीरिक करना बहुत मुश्किल है।
हम एक साथ गए। हमने सेक्स किया।
मेरे पास एंजला का कोई नंबर नहीं था। कोई संपर्क का ज़रिया नहीं था।
और बस बात वहीं ख़त्म हो गई।
फिर मैं अपनी टीम, अपने दोस्तों के पास वापस चला गया।
उसके बाद हमने बिल दिया और मैं घर चला गया।
अगली सुबह, हम वापस म्यूनिक अपने घर चले गये।
मेरी ज़िंदगी का वह दौर कई कारणों से मुश्किल समय था।
उसी साल कुछ समय पहले मेरे पिता की मौत हुई थी।
परिवार के सभी निर्णय वही लेते थे
और मेरे रिटायर होने से पहले उनका गुज़र जाना,
वह आज भी मुश्किल लगता है।
उनका मेरे पास होना मुझे बहुत अच्छा लगता।
और तुम्हारे दिमाग़ में क्या चल रहा था?
यह चीज़ कि मैं रिटायर हो रहा था।
तुम काफ़ी खेल चुके हो पर तुम अभी भी युवा हो।
तुम्हारी बाकी की ज़िंदगी तुम्हारे सामने पड़ी है और तुम्हें नहीं पता आगे क्या होने वाला है।
यह एक तरह से एक अंधेरे कमरे में जाने जैसा है।
तुम्हें नहीं पता तुम्हारा सामना किससे होगा।
विम्बलडन में मैच पॉइंट...
मुझे नहीं लगता मैं फिर कभी उस तरह की ख़ुशी महसूस कर पाऊँगा।
जब मेरा यह पेशा, मेरा टेनिस खेलना ख़त्म हो जाएगा,
मैं ऐसा पेशा नहीं ढूँढूगा जहाँ मुझे ऐसी उत्तेजना महसूस हो।
मैं फिर उसे अपनी निजी ज़िंदगी में तलाश करूँगा।
जब तुम खेलना बंद कर देते हो तो बहुत, बहुत मुश्किल लगता है।
इसके बारे में मैं और बोरिस बहुत बातें करते रहे हैं।
थोड़ा समय लगेगा, ख़ुद को ढालने में,
उस तरह की संरचना, वैसी समय-सारणी से हटने में,
कि क्या करना है, क्या नहीं करना।
कोर्ट पर जाने, अभ्यास करने, मैच खेलने और जीतने में जो मज़ा है, उसे भुलाने में।
तुम्हारी ज़िंदगी पूरी तरह बदल जाती है।
टेनिस से उनकी रिटायरमेंट के बाद से,
बोर्ग के जीवन ने एक दुःखद मोड़ ले लिया है,
दुनिया के नंबर एक टेनिस खिलाड़ी से
दस साल की दुःखी शादी, बच्चे के संरक्षण के झगड़े,
कई व्यवसायों में लाखों गँवाना, और ड्रग्स के इस्तेमाल की ख़बरें,
उनके जीवन का एक बहुत निराशा भरा समय।
मीडिया के लिए, रिटायरमेंट के बाद बोर्ग की ज़िंदगी एक लंबे समय तक चलने वाला एक धारावाहिक था।
रिटायर होने के लगभग एक दशक बाद
उन्होंने फिर से अपने पुराने रूप में और एक लकड़ी के रैकेट के साथ वापस टेनिस खेलना शुरू करके
अपना पुराना यश पुनःप्राप्त करने की कोशिश की।
पर वह खेल काफ़ी बदल चुका था।
बोर्ग या बेकर जैसे भूतपूर्व सितारों को
सीखना पड़ेगा कि वाहवाही ख़त्म होने के बाद
असल ज़िंदगी में कैसे जीना है।
कई बार मुश्किल लगता है जब आपसे किसी ख़ास तरीके से बरताव किए जाने की आपको आदत होती है
और फिर अचानक से वह सब बदल जाता है,
ख़ास तौर पर जब आप ज़्यादा हार रहे होते हो
और फिर आपको खेलना बंद करना पड़ता है, आपकी पहचान खो जाती है और वह सारी बकवास।
- दरअसल, बकवास नहीं है, पर... - हाँ, है।
...खिलाड़ियों को उसे झेलना सीखना होता है।
यह आसान नहीं है।
उसकी ज़िंदगी ऐसी थी जैसे... बीच में इतनी बड़ी दरार आ गई थी, समझ रहे हैं?
और मुझे नहीं लगता आप उसके लिए ख़ुद को तैयार कर सकते हैं।
अब आगे क्या होगा। "तुम कहाँ जाओगे?"
"क्या अब तुम घर पर ही रहोगे?" वह ऐसे था कि, "पर हम करेंगे क्या?"
और इसलिए मुझे लगता है हम बस... अलग-अलग राहों पर चले गए।
आठ महीनों के बाद, एक फ़ैक्स आया।
मुझे उसके ज़्यादातर शब्द याद हैं। वे...
"तुम्हें शायद मैं याद न होऊँ।"
"हम पिछली बार आठ महीने पहले मिले थे।"
"यह मेरा नंबर है। मुझे फ़ोन करो।"
और मुझे यक़ीन ही नहीं हुआ।
अगले हफ़्ते, मैं एंजला से लंदन में मिला। होटल की...
शायद मैंने होटल की पूरी मंज़िल बुक कर ली थी।
मैं बहुत ज़्यादा दबाव में था।
वह अंदर आई। उसने एक बड़ा सा कोट पहना हुआ था।
उसने कोट उतारा। वह गर्भवती थी।
और उसने मुझे बताया कि इस बच्चे का पिता मैं हूँ।
और मैंने कहा, "अच्छा, चलो... मुझे तुम पर यक़ीन है।"
हमने सेक्स किया था।
पर, "चलो... चलो... तुम बच्चा पैदा करो,
फिर हम डॉक्टर के पास जाकर डीएनए टेस्ट करवाएँगे
और अगर यह मेरा बच्चा है,
मैं इसकी ज़िम्मेदारी उठाऊँगा। मैं इसका पालन-पोषण करूँगा, बस, बात ख़त्म।"
जब बोरिस ने मुझे यह कहानी सुनाई, वह बहुत दमदार और सीधी कहानी लगी।
पर जब मैंने इसकी छान-बीन की, यह कहानी
थोड़ी ज़्यादा पेचीदा निकली,
ख़ासतौर पर बच्चे के जन्म के बाद।
एक बार जब मुझे पता चल गया,
सन् 2000 की बसंत में कि मेरा...
एक और बच्चा, एक बेटी है।
मुझे पता था कि मुझे बारबरा से बात करनी होगी
क्योंकि यह बात उसे पहले मुझसे पता चलनी चाहिए।
अगर आप इस पर कोई फ़िल्म बनाओ, तो उसमें...
कोई चिल्ला रहा होगा और कोई दरवाज़े पटक रहा होगा
और आप उसके बारे में कुछ ऐसा सोचते हैं... जैसे कहानी बनाने के लिए उस एक पल को महत्व देना।
पर मैं इसे उस तरह से नहीं देखती हूँ क्योंकि ऐसे बहुत से पल थे
जब आप पूरी राह बदल सकते थे, आप समझ रहे हैं?
मेरे लिए, केवल एक वह पल ही नहीं है।
मेरे लिए, वह एक-दूसरे से लगातार दूर होते जाना, लगातार अलग होते जाना है।
मैं अब थोड़ा भावुक हो रहा हूँ पर मैं सच बोल रहा हूँ।
और उसने कहा, "मैं अब भी तुमसे प्यार करती हूँ।
मैं अब भी तुम्हारे साथ रहना चाहती हूँ।
चलो, पता नहीं कैसे, किसी तरह कोई रास्ता ढूँढ लें," और मैंने कहा, "अच्छा, तो, धन्यवाद।"
कई महीनों तक, लोगों को... किसी को भी नहीं पता चला। वह कहानी बाहर नहीं निकली। पर...
पर हमारे बीच कोई भी छोटी सी भी बात होती तो वह अपना हुकम का इक्का निकाल लेती
और कहती, "तुम अब चुप कर जाओ
क्योंकि अगर दुनिया को पता चल गया कि तुमने क्या किया है, तो तुम वैसे भी हार ही जाओगे।"
और मैंने कहा, "तुम सही कह रही हो, पर मैं ऐसे रिश्ते में नहीं रह सकता।
यह नामुमकिन है।"
मैंने कहा, "बारबरा, मुझे लगता है हमें कुछ देर अलग हो जाना चाहिए।"
बेकर और पत्नी उसके 'प्रेम-संबंध' की पहेली के कारण अलग हुए
जब बेकर दंपति, बारबरा और बोरिस ने अपने अलग होने की घोषणा कर दी,
एंजला, बोरिस के सबसे छोटे बच्चे की माँ ने
नोबू वाली कहानी सार्वजनिक कर दी।
- माफ़ कीजिए। - अदालत में केस
ख़त्म होने तक मुझे कुछ नहीं कहना।
पर बोरिस ने जो मुझे कहानी सुनाई थी, उससे विपरीत
उस पल में बोरिस ने उसके जवाब में...
क्या यह बोरिस बेकर का नाजायज़ बच्चा है?
...ढेर सारी झूठी कहानियाँ सुनाईं थीं जिनके अनुसार उसे
नोबू वाले मामले में फँसाया जा रहा था।
बेकर : मैं किसी नाजायज़ बच्चे का पिता नहीं हूँ
बेकर का कहना है कि बच्चा बिना संभोग गर्भ में आया होगा
दोहरा बेकर बेकर के बच्चे के पीछे 'माफ़िया की साज़िश'
बेकर : रूसी माफ़िया ने मेरा वीर्य चुराने की कोशिश की
बोरिस फ़ाइल - एंजला का कहना है कि उसने और बोरिस ने
नोबू की झाड़ुओं वाली अलमारी में सेक्स किया
नाजायज़ बच्चे का विवाद ख़त्म करने के लिए बेकर डीएनए टेस्ट करवाएँगे
वह टेस्ट जिसके कारण बेकर को और लाखों गँवाने पड़ सकते हैं
वह यह टेस्ट करवाने के लिए बहुत पहले मान गया था जब एना का जन्म हुआ था।
अगर वह इसे शुरू में ही करवा लेता...
एंजला एर्माकोवा
...तो यह कभी लोगों की निगाह में आता ही नहीं
क्योंकि ऐसी ख़बरें फैलने से पहले ही वह इन चीज़ों से निपट लेता।
किसी को कभी जानने की ज़रूरत नहीं थी कि कैसे, कब यह हुआ।
झूठा बोरिस
मैंने उसकी बदनामी नहीं की। उसने ख़ुद अपनी बदनामी करवाई है।
बेकर के नाजायज़ बच्चे की माँ का कहना है
पाँच सेकंड के सेक्स से पहले भी वे मिले थे
आरटीएल न्यूज़
हैलो और स्वागत है हमारे इस विशेष प्रोग्राम में जिसका नाम है,
"द वॉर ऑफ़ द रोज़ेज़ : बेकर बनाम बेकर।"
अब हम मायामी चलेंगे, हमारे संवाददाता क्रिस्टोफ़ लांग से मिलने।
वह मायामी में जिला अदालत के सामने खड़े हैं।
आपको समझना होगा, जर्मनी में सीधा प्रसारण हो रहा था।
- सीधा प्रसारण? - जर्मनी में सीधा प्रसारण हो रहा था,
बोरिस और बारबरा बेकर के मुकदमे और तलाक का। लाइव।
कल का पूरा दिन बहुत, बहुत रोमांचक था
और काफ़ी नाटकीय भी था। बोरिस ने कल सुबह नाश्ता खाया
और फिर अपने वकील से एक बार फिर बातचीत की।
फिर वह फ़िशर आइलैंड गए और वहाँ पर बारबरा और उनके वकील से मिले।
वैसे यहाँ आपको यह बता दें कि अलग होने के बाद से यह पहली बार था
जब उन दोनों ने अकेले में बात की थी।
और मुझे तो ऐसा लग रहा था कि बोरिस किसी बड़े टैनिस मैच की तैयारी कर रहे हैं।
द शो ट्रायल
बारबरा ने एक जर्मन विवाहपूर्व अनुबंध किया था जिसके अनुसार तलाक़ होने पर उसे सीमित धन-राशि मिलनी थी।
उसने दाँव लगाया कि मायामी की अदालत में उसे ज़्यादा मिल सकता है।
वह दोनों बच्चों के साथ मायामी बीच पर हमारे फ़्लैट में चली गई।
उसने कहा, "हाँ, मेरे पास अब बहुत अच्छे वकील हैं।"
फिर वह थोड़ी तीखी हो गई और मैंने कहा, "ठीक है।
मैं सबसे अच्छे वकील नहीं रखूँगा।"
उसके पास सबसे अच्छे वकील थे। मेरे पास उतने अच्छे वकील नहीं थे। कोई बात नहीं।
सैम बर्स्टिन बारबरा का वकील
हम इन क़ानूनी दाँव-पेंचों से बहुत निराश हैं
जो अपहरण का सवाल खड़ा कर रहे हैं। यह...
सैम बर्स्टिन दक्षिण फ़्लोरिडा का जाना-माना वकील था
जो कई अहम ड्रग्स के केसों के कारण मशहूर था।
उसने बड़ी होशियारी से बोरिस की सर्विस का जवाब देते हुए उसके इस दावे का मज़ाक उड़ाया
कि बच्चों को मायामी लाकर बारबरा ने उनका अपहरण किया है।
पर फिर अपना जर्मन पत्ता खेलकर बोरिस ने वापस वार किया।
मुझे बताया गया था कि वह काफ़ी आक्रामक आदमी है
और ज़ाहिर है, बहुत होशियार है और उससे सावधान रहना होगा।
और मैंने कहा, "क्या मुझे एक अनुवादक मिल सकता है?
क्योंकि मैं अपनी मातृभाषा में बोलना चाहूँगा।"
उससे सैम को थोड़ा ग़ुस्सा आ गया क्योंकि उससे तुम्हारा जोश ठंडा हो जाता है।
जब आपसे जल्दी-जल्दी सवाल किए जाएँ और आपको जल्दी से जवाब देने होते हैं,
पर जब उसका अनुवाद किया जाता है, तो गति बहुत कम हो जाती है।
तो जैसा उसने सोचा था वैसा नहीं हो रहा था।
अच्छा होगा गवाही...
हमने पूछा कि क्या यह सही है
कि एक जर्मन विवाह अनुबंध होने के बावजूद
बारबरा को अमरीका में ज़्यादा पैसे मिलें।
चौबीस प्रतिशत लोगों ने जवाब दिया कि यह सही है,
पर 58 प्रतिशत को अभी भी यह सही नहीं लग रहा।
क़ानूनी दाँव-पेंचों के वार पर वार होते रहे।
सैम बर्स्टिन ने धमकी दी कि वह बोरिस से
उसके व्यवसाय की उन हरकतों के बारे में पूछताछ करेगा जो अनैतिक या उससे भी बदतर हो सकती हैं।
उसके जवाब में, बोरिस ने वादा किया कि उसके वकील बारबरा को घंटों तक कटघरे में खड़े करके
उससे सवाल-जवाब करेंगे।
बारबरा ने मुझे फ़ोन किया।
"हमें इसे सुलझाना होगा। मैं कल अदालत में नहीं जाना चाहती।"
मैंने कहा... मैं बस अपना दाँव चल रहा था।
मैंने कहा, "मेरा मतलब, फिर कहूँगा, तुम ग़लत नहीं हो जो कर रही हो।
मैंने ग़लती की है।
पर अब, छः महीने बाद,
तुम ऐसे... वकीलों के साथ हालात बुरे हो जाते हैं
और तुम अदालत वगैरह में चली गईं, यह सही नहीं है।
तुम्हें जो चाहिए, मुझसे कहो, मैं तुम्हें दे दूँगा।"
बेकर का तलाक़ मंज़ूर पर उसे लाखों देने होंगे
हमने सौदेबाज़ी की।
हमारे बीच समझौता हुआ कि हम किसी को तय की गई राशि नहीं बताएँगे
पर मेरा यक़ीन करो, वह काफ़ी अमीर है।
मेरे जीवन के सबसे महँगे पाँच सेकंड
तलाक़ और बच्चे के भरण-पोषण के समझौतों के चलते
बेकर के ख़र्चे बढ़ते जा रहे थे।
बोरिस को नुकसान उसने आख़िरकार नाजायज़ बच्चे को स्वीकार किया
फिर उस पर करों की धोखा-धड़ी का दोष सिद्ध हुआ और सज़ा के तौर पर उसे भारी जुर्माने देने थे
बेकर की 1.33 करोड़ पाउंड के करों की जाँच के नतीजतन जेल जाने की संभावना
वह हर तरफ़ से एक के बाद एक हार का बहुत मुश्किल दौर था जिसे बोरिस ने शिष्टता से संभालने का प्रयास किया।
आख़िर, उन्होंने और बारबरा ने शायद किपलिंग के उस उद्धरण से
सबक़ सीख लिया होगा जो विम्बलडन के सेन्टर कोर्ट पर खिलाड़ियों के दरवाज़े पर लगा था,
"सफलता और असफलता, दोनों पाखंडी हैं और दोनों के साथ एक जैसा व्यवहार होना चाहिए।"
तुम टीवी पर मुझे हरा रहे हो।
बढ़िया।
चित भी तुम्हारी और पट भी तुम्हारी, नहीं हो सकता।
कि मेरे पास यह ख़ूबसूरत परिवार है, मेरे बच्चे हैं, कि मेरे पास यह ज़िंदगी है,
इसमें वह दर्द भी शामिल है जो मुझे सहना पड़ा।
तो मैं इसे न केवल जीवन का एक अनुभव मानती हूँ, बल्कि यह भी मानती हूँ
कि यह कुछ ऐसा है जो होना ही था ताकि मैं इस समय यहाँ पर होऊँ,
आप मुझसे बात करें, मैं यहाँ पर होऊँ, ये बच्चे मेरे पास हों।
तो मैं इसे एक संपूर्ण चक्र मानती हूँ,
और बोरिस के साथ अपने रिश्ते को भी मैं इसी तरह देखती हूँ,
जो था और जो है, उसके लिए बहुत आभार के साथ
और प्यार के साथ।
मुझे इसके बारे में केवल तभी बात करनी पड़ती है जब आप आते हैं।
यही ज़िंदगी है। आपको आगे बढ़ना पड़ता है।
जब तक आप यह सुनिश्चित कर रहे हैं कि बच्चे ठीक हैं,
मुझे लगता है वयस्क होने के नाते हमें आगे बढ़ना चाहिए और...
उसके बाद मेरे लिए मुश्किल यह थी कि मैं अपनी बेटी के साथ कैसा बरताव करूँ?
तो मैंने कहा, "एंजला, मुझे लगता है अब एना को अपने भाइयों से मिल लेना चाहिए।"
मेरे पास मायोर्का में एक फ़िंका यानि फ़ार्महाउस है। मैंने उसे एक बड़ी पारिवारिक छुट्टी बना दिया
जहाँ पर एना और एंजला, मेरी माँ, मेरी बहन
और मेरे बेटों के साथ एक ही घर में रह रही थीं।
मेरा मतलब, उस पर यक़ीन करना मुश्किल था।
अगर तुमने मुझसे यह तब कहा होता जब पहली बार वह घटना हुई थी,
उसने कहा वह एकदम असंभव था।
दुनिया या मीडिया चाहे जो कुछ भी कहे,
यह एक सामान्य परिवार है।
मैं अपना समय मायामी समुद्र-तट
और स्विट्ज़रलैंड के ज़ूरिक में बाँटकर रहता था।
मैं नोआह को स्थानीय इतालवी रेस्तरां में पिज़्ज़ा खिलाने लेकर गया।
एक महिला चलकर बार की तरफ़ आई।
मैंने अपनी ज़िंदगी में उतनी ख़ूबसूरत महिला नहीं देखी थी।
लिली का एक बहुत बड़ा गुण यह था कि वह हमेशा
मेरी बेटी समेत मेरे सभी बच्चों का ध्यान रखती थी, उनकी इच्छाएँ पूरी करती थी, उन्हें संभाल लेती थी।
वे मेरी ज़िंदगी में सबसे ज़रूरी लोग हैं और अगर वे तुम्हें पसंद करते हैं
तो तुमने पहले ही मेरा दिल जीत लिया है क्योंकि वे...
वे मेरे लिए इतने ज़रूरी हैं।
मैंने उससे कहा, "सुनो, मुझे लगता है हमें शादी कर लेनी चाहिए।
मैं चाहता हूँ तुम यूरोप में रहने आ जाओ," और उसने कहा,
"हाँ। मैं तुमसे प्यार करती हूँ। चलो शादी कर लेते हैं।"
स्वागत है हमारे "एक्सक्लूसिव स्पेशल" कार्यक्रम में,
सेंट मोरिट्ज़ में बोरिस की यादगार शादी।
रिहर्सल... गुरुवार दोपहर को जोड़ी के
सेंट मोरिट्ज़ के शानदार स्विस शहर में निजी जेट से
आने के बाद कार्यसूची का पहला कार्यक्रम।
किसी कारण से हर कोई इसके बारे में बहुत उत्साहित नज़र आ रहा है।
"यह दुल्हन आ रही है।"
कार के आगे, होटल के कर्मचारी और सुरक्षा बल के लोग
दुल्हन को फ़ोटोग्राफ़रों की जिज्ञासा भरी ताक-झांक करती आँखों से बचाने की कोशिश कर रहे हैं।
पीछे हटो, पीछे, पीछे।
ठीक है। चलो, चलें।
"मैं, बोरिस, तुम्हें, शारलेली, को अपनी पत्नी के रूप में स्वीकार करता हूँ।"
"आज के दिन से तुम्हें अपना बनाता हूँ..."
"अच्छे दिनों में और बुरे दिनों में भी..."
"अमीरी में और ग़रीबी में भी..."
ये दोनों क्या ज़बरदस्त डबल्स जोड़ी बनेंगे।
छः बार के ग्रैंड स्लैम चैम्पियन, बोरिस बेकर
विश्व के नंबर दो खिलाड़ी, नोवैक जोकोविच की कोचिंग टीम में शामिल हो गए हैं।
जोकोविच ने बेकर को "सही मायने में दिग्गज" कहा।
चाहो तो ठीक से समझने के लिए थोड़ा समय ले लो।
हाँ, जल्दी से नज़र डाल लेते हैं।
रिकॉर्ड कर रहे हैं।
शुरू से शुरुआत करते हैं।
नोवैक जोकोविच
आपने बोरिस से संपर्क क्यों किया?
मानसिक ताक़त।
मेरे लिए बोरिस की यही ख़ासियत है।
हमने बात की।
और मैंने कहा, "तुमसे झूठ बोलने की मेरी अब उम्र नहीं है।
मैं तुम पर और तुम्हारे करियर पर नज़र रखता आया हूँ
और तुम मुझे हमेशा एक हिम्मती, हार न मानने वाले व्यक्ति लगे।"
"पर जब भी तुम फ़ाइनल में पहुँचे, चाहे किसी के भी विरुद्ध, तुमने हार मान ली।
तुम जीत सुनिश्चित करते हो, फिर हार जाते हो। क्यों?"
उसने कहा, "हाँ, मैं हताश हूँ। मैं नहीं..."
फिर उसने कहा, "दरअसल, उसका एक कारण है। हमें उसके बारे में बात करनी होगी।"
"तो मैं जो तुमसे कह रहा हूँ, तुम्हें उस पर यक़ीन करना होगा,
और तुम्हारे फ़ोरहैंड और तुम्हारी सर्विस और बैकहैंड
और तुम्हारे रवैये के बारे में मेरी यह राय है,
और तुम्हें हमेशा जल्दी पड़ी रहती है और जो कुछ मैंने सुना है।"
छः घंटों के बाद, उसने कहा, "तुम मुझे कोचिंग देना चाहते हो?"
सच कहूँ तो, मुझे लगता है बोरिस ने नोवैक के साथ बहुत अच्छा काम किया
पर, कुछ तरीकों में, तुम केवल कह सकते थे,
"लो। जाओ कोर्ट में।"
"शाबाश। अच्छा खेलना।"
मतलब, आख़िर तुम नोवैक जोकोविच के बारे में बात कर रहे हो।
वह बहुत अच्छा खिलाड़ी निकला, है ना?
यक़ीनन कुछ रणनीति से संबंधित चीज़ें रही होंगी।
ऐसा नहीं है कि बोरिस को खेल की जानकारी नहीं है पर यह ज़्यादा उस बारे में था
जो यहाँ चलता है।
जब तुम कोर्ट में राफ़ा नेदाल के विरुद्ध खेलने जाते हो...
मैट्स विलैंडर
...यह इस बारे में नहीं है कि तुम कितने फ़ोरहैंड मारते हो या कितने जीतने वाले शॉट मारते हो।
यह... आपको सेट में अच्छी शुरुआत मिलनी चाहिए।
और सेट में अच्छी शुरुआत अपना आत्मविश्वास न खोकर मिलती है।
जैसे कि आपको यक़ीन है कि बस कुछ ही समय की बात है
और फिर मैं इस मैच में आगे हो जाऊँगा,
और मुझे लगता है बोरिस के साथ, वह एक व्यक्ति के तौर पर विकसित हुआ।
यह निजी हो जाता है।
आप समझ रहे हैं, "आप अपनी माँ को रुलाना चाहते हैं या आप चाहते हैं उसकी माँ रोएँ?
आप एक स्वाभिमानी सर्बियन हैं। आप एक स्वाभिमानी परिवार वाले हैं।
आप अपने परिवार की रक्षा करने के लिए कुछ भी करेंगे।
आपको ऐसे खेलना होगा। यह रवैया होना चाहिए।
क्योंकि राफ़ेल वही करना चाहता है, रॉजर वही करना चाहता है
और एंडी भी वही करना चाहता है।
वे अपने परिवार की रक्षा करना चाहते हैं। अब जाओ और वह करो।"
फिर उसके बाद हमें कुछ आंतरिक कमज़ोरियों पर भी काबू पाना था
जिनके बारे में मैं बात नहीं कर सकता।
क्यों वह आख़िरी पड़ाव तक आकर लड़खड़ा जाता था।
बोरिस को यह पता चला कि नोवैक के मन पर किसी ऐसी चीज़ का
इतना बोझ था जो उसने कोर्ट के बाहर अपने निजी जीवन में की थी
कि वह फ़ाइनल राउंड में हार कर अवचेतन रूप से ख़ुद को
कोर्ट पर सज़ा दे रहा था।
बोरिस ने नोवैक से कहा कि जब तक वह उन आंतरिक मसलों का सामना नहीं करेगा, वह नहीं जीतेगा।
हमने कोर्ट के बाहर की गतिविधियों के बारे में बात तो की थी
जो फ़ायदेमंद हो सकती हैं
और कुछ दूसरी जो वास्तव में आपका ध्यान बँटाती हैं।
उसने मुझसे पूछा, "ठीक है, तो तुम टेनिस से क्या चाहते हो?
क्या तुम्हें अपना लक्ष्य साफ़ तौर पर पता है?" तो मैंने कहा, "हाँ, बेशक़।
मैं इस खेल के इतिहास में अपना नाम दर्ज करना चाहता हूँ और मैं यह तुम्हारे साथ करना चाहता हूँ।"
तो, हम दोनों की शुरू से ही पटने लगी।
इस संबंध को कामयाब बनाने का कारण ही
जीतना है।
और मुझे संतुष्टि नहीं होगी जब तक तुम यह ट्रॉफ़ी अपने हाथों में नहीं लोगे।
2014 विम्बलडन फ़ाइनल रॉजर फ़ेडरर बनाम नोवैक जोकोविच
यह कितना आश्चर्यजनक है।
है ना?
रॉजर फ़ेडरर
उस मैच में बेहद उतार-चढ़ाव हुए।
घास पर रॉजर के विरुद्ध खेलना, वह तुम्हें अपना सबसे अच्छा खेल खेलने के लिए
मजबूर करता है अगर आप जीतने का मौक़ा चाहते हैं।
खेल थोड़ा बदल गया है, है ना?
तो अब आपके लिए एक छोटा सा टेनिस का सबक़।
रॉजर फ़ेडरर ने अपना खेल बदल लिया।
वह बेसलाइन पर खड़ा हो गया।
वह गेंद को बहुत जल्दी मारने लगा। उसने बहुत आक्रामक ढंग से रिटर्न करना शुरू करके
सबको हैरान कर दिया क्योंकि उसे ऐसा करने की तकनीक आती थी।
वह आपकी प्रवृत्ति बन जानी चाहिए। आपका सहज स्वभाव बन जाना चाहिए।
नोवैक में हाफ़ वॉली के रूप में गेंद को तेज़ी से मारने की क्षमता है।
क्योंकि उसे ख़ुद को रॉजर के अनुकूल ढालना पड़ा।
वह एक युद्ध है। एक लड़ाई है।
अप्रत्याशित चीज़ें होती हैं।
कोई आपके सामने चुनौतियाँ खड़ी करता है, है ना?
यह क्या है!
जोकोविच ग़ुस्से में है।
नोवैक बहुत भावुक है।
वह हमेशा चिड़चिड़ा हो जाता है जब दर्शक सामने वाले आदमी का समर्थन करते हैं।
और वह अक्सर दर्शकों को अपनी उँगलियों से यह दिखा रहा है कि,
"अब तुमने मुझे जगा दिया है। अब मैं इसे हराऊँगा।"
पर कभी-कभी वह उल्टा पड़ जाता है।
वह हताश हो जाता है और उसे ग़ुस्सा आने लगता है,
उसका दिमाग़ काम करना बंद कर देता है और वह हार जाता है।
यहाँ पर जादुई शब्द है, संतुलन।
उसका वहाँ होना, वह इतना शांत था।
वह बहुत मज़बूत था और वह अपनी जगह पर डटा रहा।
उसे अच्छी तरह पता था मेरे मन में क्या चल रहा था।
"ठीक है, मैं फिर से यहीं हूँ जहाँ मुझे होना चाहिए
और मेरा ध्यान अगले पॉइंट पर केंद्रित है।"
उस पूरे मैच के दौरान, बहुत ज़्यादा ऊपर-नीचे चलता रहा।
उन सबसे महत्वपूर्ण पलों में,
बोरिस के वहाँ होने से मुझे वह ऊर्जा मिली
और वह अतिरिक्त हिम्मत मिली जिससे मैं उस चुनौती पर क़ाबू कर पाया।
कमाल कर दिया।
यह शानदार मैच जोकोविच ने जीत लिया है।
स्कोर है, 6-7, 6-4, 7-6...
पाँचवें में 6-4।
उन्होंने एक-दूसरे को गले लगाया और ये दोनों भी लगाएँगे। शानदार, शानदार फ़ाइनल।
और वह गेट से आकर अपने दोस्तों और प्रियजनों को गले लगा रहा है।
बढ़िया काम किया, बोरिस।
सन् '14 से एक तरह से, मैंने शुरुआत की।
मेरे जीतने का बड़ा उद्घाटन। उससे हमें इतनी प्रेरणा मिली
जिसके कारण...
2014 न. जोकोविच
...अगले ढाई साल तक सफलता हमारे कदम चूमती रही।
2015 ऑस्ट्रेलियन ओपन एंडी मरे बनाम नोवैक जोकोविच
जोकोविच 7-6, 6-7, 6-3, 6-0
2015 वर्ल्ड टूर फ़ाइनल रॉजर फ़ेडरर बनाम नोवैक जोकोविच
जोकोविच 6-3, 6-4
उसके बाद, जोकोविच ने अगले दो एटीपी फ़ाइनल जीते
और अगले सात में से पाँच ग्रैंड स्लैम जीते, जिनमें फ़्रेंच ओपन भी शामिल था।
2016 फ़्रेंच ओपन एंडी मरे बनाम नोवैक जोकोविच
पर सन् 2016 की गरमियों तक, लगातार ध्यान केंद्रित करके रखने और दबाव ने
असर डालना शुरू कर दिया था।
जोकोविच 3-6, 6-1, 6-2, 6-4
अगर आप चैम्पियन बनना चाहते हैं, तो उसकी ज़िम्मेदारी आप पर ही है।
पुरुष एकल राउंड - फ़ाइनल
मैं एक ऐसे दौर से गुज़र रहा था जहाँ मैं
कोर्ट के बाहर, जैसे, ख़ुद की तलाश कर रहा था।
मुझे उसका जोश, उसकी प्रेरणा थोड़ी कम होती नज़र आई।
स्वाभाविक है। मतलब, आप और कितना जीतना चाह सकते हैं।
विम्बलडन का तीसरा राउंड खेला।
बारिश के कारण कुछ रुकावटें आई थीं और मैं एक कमरे में बैठा था।
और मैं बस... मैं वहाँ बैठा था और मैंने अपनी टीम से कहा, "क्या आप..."
"क्या सब लोग यहाँ से जा सकते हैं? मैं अकेला रहना चाहता हूँ।"
और मैं दीवार को देख रहा था और मैं जैसे... बस... मैं एकदम निस्तेज था।
मेरे अंदर कोई प्रेरणा ही नहीं बची थी।
और फिर मुझे पता चल गया कि वह मुझसे कुछ कहना चाहता है।
उसने कहा, "सुनो, यार, मैं थोड़ा थका हुआ हूँ।
मैं वैसे नहीं खेलना चाहता जैसे मैं खेलता आया हूँ।"
"ठीक है, सुनो। सबसे पहले, मैं तुमसे प्यार करता हूँ।
और मैं तुम्हारा सम्मान करता हूँ।
और हमने एक साथ कुछ ऐसा किया है
जो मेरे, बोरिस बेकर के लिए एक अविश्वसनीय यात्रा थी।
मैंने अपने बारे में और टेनिस के बारे में कुछ सीखा
और शायद थोड़ा-बहुत तुम्हारे बारे में सीखा।
मुझे हारना पसंद नहीं है।
और अगर तुम शंघाई जाना चाहते हो या पेरिस जाना चाहते हो
और वहाँ जाकर तुम ख़ुश हो तो मैं तुम्हारे लिए ग़लत आदमी हूँ।
शायद हमें अब बस करना चाहिए।"
उसके बाद भी, हमने अपना संबंध जारी रखा।
मतलब, हम कभी रुके नहीं।
क्योंकि वह हमेशा मेरे साथ था। अभी भी है।
बोरिस मेरे लिए मेरे परिवार की तरह है।
शात्ज़ी! यार!
बहुत बढ़िया।
- कैसे हो तुम? - अच्छा हूँ।
- तुमसे मिलकर अच्छा लग रहा है। - चलो, चलें। चलें, हाँ?
- शुरू करते हैं। - चलो, चलें, हँ?
शुरू करते हैं।
मुझे यह अच्छा लगा। अच्छा लगा।
- अभी महत्वपूर्ण है। - अभी...
हँ?
- अच्छा है। अच्छा है। - बहुत अच्छा है।
हाँ। मुझे यह अच्छा लगा।
सब अच्छा है, हाँ। मैं ठीक हूँ।
पर अब तुम्हारा थोड़ा...
थोड़ा ज़्यादा...
...ध्यान है यहाँ, हँ?
- तुम यह जानते हो। - शाबाश। अच्छा है।
ठीक है।
मैं उस्ताद से कुछ सीखना चाहता हूँ।
कैसे रिटर्न करना चाहिए, कैसे इधर-उधर जाना चाहिए।
मैं नेट के पास आने की कोशिश करूँगा।
अगर आप सोचकर देखें तो, टेनिस एक द्विआधारी खेल है
जिसका आकलन मारने और छूटने, एक और शून्य में किया जाता है।
कोर्ट पर तो बोरिस जानते थे कि अंकों से कैसे खेलना है।
पर कोर्ट के बाहर, उन्हें कभी समझ नहीं आता था कि आंकड़ों के साथ क्या करना चाहिए।
शायद शुरू करने का सबसे अच्छा तरीका होगा कि आप सब कुछ बताएँ।
क्योंकि मुझे लगता है... मुझे तो यह बिल्कुल समझ नहीं आया
और मुझे लगता है बहुत से लोगों को भी यह समझ नहीं आता।
आप दिवालियापन की हालत तक पहुँचे कैसे?
अच्छा सवाल है।
बहुत कम लोगों ने मुझसे वास्तव में यह पूछा है।
मैं इसे जितनी अच्छी तरह से हो सके, समझाने की कोशिश करता हूँ।
धन्यवाद, सर। बहुत-बहुत धन्यवाद। ईश्वर आपका भला करे।
शानदार।
बहुत से खिलाड़ी, हम लोग यह मान लेते हैं कि हम अपने कैरियर के दौरान
जितना पैसा कमा रहे है, बाद में भी उतना ही आता रहेगा।
इसलिए हम तेज़ी से अपनी जीवन-शैली उसके अनुकूल नहीं ढाल पाते।
आप वह पैसा ख़र्च करते रहते हैं जो अब आप नहीं कमा रहे।
आप वह पैसा ख़र्च करते हैं जो आपने पहले कमाया था।
तो हाँ, मैं ख़ुद को ही दोष दे रहा हूँ।
- धन्यवाद। - धन्यवाद, बोरिस।
- बोरिस। - धन्यवाद।
बोरिस!
मैंने उसे बताया था, मैंने कहा, "बोरिस, पैसा बैंक में रख दो
और जो दो प्रतिशत, तीन प्रतिशत, पाँच प्रतिशत मिलता है, उससे ख़ुश रहो।
तुम्हें उसे ख़र्च नहीं करना चाहिए।"
"नहीं, नहीं। मुझे निवेश करना आता है।"
मैंने कहा, "अच्छा है। तुम मोनॉपली खेलना चाहते हो?
तुम्हारे पास जितना है, उसका पाँच प्रतिशत ले लो और वह हज़ारों, लाखों होगा,
उसे निकाल लो और उन पैसों से खेलो।
और जब तुम वे सारे गँवा दो, तो कहना, 'मैंने एक सबक़ सीख लिया।'
मैंने एक सबक़ सीख लिया।"
पर वह जलती हुई लौ के साथ बच्चा, हँ?
और उससे ज़्यादा ज़रूरी चीज़, उसके आसपास के लोग...
उसका फ़ायदा उठा रहे थे।
यह समझ पाना मुश्किल नहीं है कि बोरिस जैसा सितारा
ऐसे लोगों को क्यों अपनी ओर खींचेगा जो उसका फ़ायदा उठा सकते हैं।
वह मोहक हैं, शायद थोड़े भोले हैं।
वह बुद्धिमान हैं, आकर्षक हैं और बहुत ज़्यादा प्रसिद्ध हैं।
ऐसे आदमी के साथ आप हमेशा मज़े करते हैं।
वह ज़िंदगी भी उसी तरह से जीते हैं जैसे टेनिस खेलते थे...
नेट के पास जाना, जोखिम उठाना और सफलता की चाह में अपना सब कुछ दाँव पर लगा देना।
और काफ़ी सालों तक, हंस-डीटर क्लेवन के साथ
उनके व्यावसायिक ताल्लुकातों के कारण वह एक शाही जीवन जीते रहे।
क्लेवन ने एक निर्माता का काम किया,
बिलों का भुगतान करना, नैपकिनों पर सौदे करना
और खातों का हिसाब-किताब रखना।
क्लेवन ने इसका हमेशा ध्यान रखा कि बोरिस के पास ऐशो-आराम से रहने के लिए पर्याप्त पैसे हों।
बदले में, क्लेवन को बोरिस के प्रचार से होने वाले फ़ायदे का आधा हिस्सा मिल जाता था
और बोरिस जैसे सितारे के साथ वह भी सबकी नज़रों का केंद्र बन पाता था।
वह लिली और बोरिस की शादी में गया और उनके लिए एक ऑक्टूबरफ़ेस्ट की पार्टी दी जिसमें
लड़के-लड़कियों ने पारंपरिक जर्मन कपड़े, डर्नडल्स और लेडरहोसन पहने थे।
बोरिस और लिली करोड़पतियों के साथ उठते-बैठते थे,
जैसे कि जॉन कॉडवैल, एक ब्रिटिशर जिसने एक मोबाइल फ़ोन का व्यवसाय स्थापित करके बेचा था।
और वे अपना ज़्यादा से ज़्यादा समय मायोर्का में बिताने लगे,
जहाँ वे अपने फ़िंका को और बड़ा कर रहे थे जो कि 53 एकड़ की भूमि पर बनी हुई
दस बेडरूम की एक हवेली थी।
जी हाँ, बोरिस बेकर, बीते ज़माने के
टेनिस के देवता अब टेलीविज़न पर भी हैं।
मायोर्का में मेरे फ़िंका में आपका स्वागत है।
बोरिस बेकर टीवी पर स्वागत है।
यह प्रवेश हॉल है।
वहाँ ऊपर दाहिनी ओर बेडरूम है।
और निश्चित तौर पर वहाँ कैमरे नहीं जा सकते, यह साफ़ है!
चलिए, सीधा बैठक में चलते हैं।
शायद आपको फ़ायरप्लेस नज़र आ जाए।
हमने छः मोरोक्को के लोगों को काम पर रखा
और आधा साल काम करके यहाँ का हर हिस्सा अलग-अलग काटकर बनाया।
खेल मेरे जीने के लिए बहुत ज़रूरी हैं।
और मेरी उम्र में, अब जॉगिंग बहुत ठीक नहीं रहती।
तो मुझे तैरना ज़्यादा पड़ता है।
और यहाँ पर मैं थोड़ा आराम कर सकता हूँ।
स्पेन में वह घर बढ़िया था पर मैं स्विट्ज़रलैंड में रह रहा था।
विम्बलडन
सन् 2012 में लिली ने कहा, "बोरिस, तुम्हें कैसा लगेगा अगर हम विम्बलडन चलकर रहें?" मैंने कहा, "क्या?"
अगर दुनिया में कोई गाँव है जो मुझे बेहद पसंद है और जिसे
मैं अपना घर कहता हूँ, वह विम्बलडन है।
लोग मुझे ब्रिटेन का सबसे लोकप्रिय जर्मन कहते हैं।
और उसके जवाब में मैं कहता हूँ, मुझे नहीं लगता यह सूची ज़्यादा लंबी है।
यहाँ मुझे बिल्कुल घर जैसा लगता है। तब से मैं लंदन में ही रहने लगा।
हैलो, बोरिस। आपको देखकर अच्छा लगा, सर।
बोरिस की कहानी सुनकर लगा कि वह और लिली चाय, केक आदि वाली
ब्रिटिश ज़िंदगी जीने लगे।
पर ऐसा ऐशो-आराम का जीवन सस्ता नहीं था
और वित्तीय तौर पर, उन्होंने अभी भी हिसाब-किताब रखना सीखा नहीं था।
जब लिली स्विट्ज़रलैंड छोड़कर जाना चाहती थी, बोरिस क्लेवन से अलग हो गए।
पर ऐसे व्यवसाय अलग करने से, उनके ऊपर 30 लाख यूरो का स्विस कर आ गया,
जो वह चुका नहीं सकते थे।
चूँकि अब क्लेवन नहीं था,
बोरिस ने आर्बथनॉट लेथम के बैंकरों से मदद माँगी
जिन्होंने एक हल सुझाया।
बोरिस 46 लाख यूरो का ऋण ले सकते थे, जिसकी ज़मानत
एक ब्रैंड एम्बेसेडर और टीवी हस्ती के तौर पर भविष्य में होने वाली उनकी कमाई होगी।
बोरिस बेकर!
यक़ीनन, किसी न किसी तरह,
इंग्लैंड के पसंदीदा जर्मन अपना ऋण चुका ही देते।
समस्या यह हुई कि ऋण लेने के एक साल बाद
मैं उतना पैसा वापस नहीं कर पाया जितना मुझे करना था
क्योंकि मेरे कुछ अनुबंध रद्द हो गए।
शाइस यानि लानत है।
अगर मैं कोई कमीना होता तो मैं कह सकता था
"यह अनुबंध तुमने ही बनाया था। तुम जानो।"
पर मैं कमीना नहीं था। मैंने कहा, "स्पेन में मेरा एक फ़िंका है
जिसकी क़ीमक एक करोड़ यूरो है।
तो आप फ़िंका को ज़मानत के तौर पर ले लीजिए
और भविष्य में होने वाली कमाई से आपको पैसे वापस करने का मुझे समय मिल जाएगा।"
पर फिर हमें पता चला कि उस फ़िंका पर एक शुल्क था
जो उस अंतरिम ऋण पर था जो मैंने जॉन कॉडवैल से लिया था।
- जॉन। - हैलो। कैसे हो तुम?
- मिलकर अच्छा लगा। - मिलकर अच्छा लगा।
अपना समय देने के लिए धन्यवाद।
इस तरह का सामान आइकिया में नहीं मिलता, क्यों, जॉन?
उस ऋण पर, क्योंकि वह अंतरिम ऋण था, उस पर 25 प्रतिशत ब्याज़ था।
इतना ज़्यादा क्यों? क्योंकि, एक, मुझे वह पैसा तुरंत चाहिए था,
और दो, मैं अगले तीन महीनों में वह फ़िंका बेचने वाला था।
ठीक है, आप अपना घर बेचने वाले हैं पर उसकी मरम्मत करने के लिए आपको पैसे चाहिए।
तो आप एक अल्पकालिक, ज़्यादा ब्याज़ वाला ऋण लेते हैं।
लेकिन फ़िंका के मामले में,
हालात उससे ज़्यादा ख़राब थे जितने बोरिस ने बताए थे।
बोरिस को ठेकेदारों के 500,000 यूरो देने थे और उनके ऊपर कई और ऋण और ख़र्चे भी थे
जिन पर उन्हें ध्यान देने की ज़रूरत थी।
क्या इस ऋण से सब कुछ पूरा हो जाएगा?
आपने 12 लाख का अंतरिम ऋण क्यों लिया था?
मैं तुम्हें सभी भुगतानों के बारे में नहीं बता सकता
लेकिन वह सब मेरे निजी फ़ायदे के लिए नहीं था।
मुझे कुछ बिल देने थे।
मेरी जीवन-शैली शायद अभी भी बहुत रईसों वाली थी।
मुझे एक भूतपूर्व पत्नी को पैसे देने होते थे। मेरे चार बच्चे थे।
वह सब मेरे निजी फ़ायदे के लिए नहीं, बल्कि बिलों को चुकता करने के लिए था।
बोरिस ने आख़िरकार फ़िंका की मरम्मत नहीं की।
और जब ख़बर फैल गई कि वहाँ कोई नहीं रहता तो कई बिन बुलाए मेहमान अंदर घुस गए।
पच्चीस साल और मेरी ज़िंदगी, मैं अभी भी
मैं जगाने की कोशिश कर रहा हूँ आशा की एक बहुत बड़ी चोटी
किसी लक्ष्य के लिए
क्या कोई सैर करने जाना चाहेगा?
आ जाओ।
एक लक्ष्य प्राप्त हो गया?
बेशक।
वहाँ, सुना है, मोरोक्को के लोगों ने काम किया था।
और यह सारा काम उन्होंने हाथ से किया था।
बोरिस बेकर का बास्केटबॉल का कोर्ट।
टेनिस का कोर्ट।
ओह, हाँ, टेनिस का कोर्ट।
असली रैकेट। इससे बोरिस बेकर ने
सन् '85 का, सन् '86 का भी, और सन् '87 का भी विम्बलडन जीता था।
जन्मदिन के केक का कुछ हिस्सा अभी भी बचा हुआ है।
हम अभी जैकुज़ी में बैठे हुए हैं...
वही जैकुज़ी जिसे बोरिस बेकर ने इस्तेमाल किया था।
आजकल मीडिया में यही सब चल रहा है।
पर अगर आप ऐसी ज़िंदगी जीते थे और आपने सब कुछ ऐसे ही छोड़ दिया?
उसकी बात करें, तो एक समय में मैं बहुत अमीर आदमी था।
यहाँ तक कि, अपने दिवालियापन के समय भी,
मानो या न मानो, मैं एक लखपति था।
पर फिर समय हाथ से निकल गया।
मुझे कहीं टैक्स भरने थे, बच्चे के भरण-पोषण के पैसे अलग देने थे,
वित्तीय... हर तरह का ख़र्चा था।
तो मैं बस एक भंवर में फँसा हुआ था
और अपनी नाव को तिरता रखने के लिए पर्याप्त पैसा बनाने की कोशिश कर रहा था
लेकिन मेरा गड्ढा तो पहले ही खोदा जा चुका था।
और गड्ढे से बचने के लिए बेलचे ज़्यादा से ज़्यादा महँगे होते जा रहे थे।
पच्चीस प्रतिशत ब्याज़ के कारण, बोरिस का ऋण आसमान छूने लगा और वह उसे चुका नहीं पाया।
तो उसका ब्रिटिश बैंक लंदन की एक अदालत में याचिका दायर करके उसे
दिवालिया घोषित करवाने में सफल हो गया।
दिवालियापन बोरिस के लिए बहुत मुश्किल था।
ये दो रेन्शॉ कप हैं जो असली कपों की नक़ल हैं।
इन पर तारीख़ नहीं है, पर...
क़ानून के अनुसार, अदालत ने मार्क फोर्ड नामक एक निजी वकील नियुक्त करके,
बोरिस के कर्ज़दारों का पैसा चुकाने के लिए...
डेविस कप एनईसी द्वारा '88
...उसकी आधी कमाई ले ली और उसकी
सबसे क़ीमती वस्तुओं को बेच डाला।
राज्य ओपन टेनिस चैम्पियन पुरुष एकल - बोरिस बेकर
दिवालियापन में ऐसा ही होता है कि आपकी संपत्ति...
मार्क फोर्ड यूके दिवालियापन ट्रस्टी
...या निश्चित तौर पर आपकी अतिरिक्त संपत्ति आपके कर्ज़दारों की हो जाती है।
प्रक्रिया यह है कि उस संपत्ति पर दिवालियापन ट्रस्टी का अधिकार हो जाता है
और फिर यह उसकी ज़िम्मेदारी होती है कि विशेषज्ञों की
मदद लेकर उन वस्तुओं को बेचा जाए।
सिंगल हैन्डेड चैम्पियनशिप
एक खिलाड़ी होने के नाते और यह सुनने में अच्छा नहीं लगेगा, पर एक ट्रॉफ़ी अपने-आप में कोई मायने नहीं रखती।
क्या, तुम 17, 18 की उम्र में ट्रॉफ़ियों को देखते फिरोगे?
वह कितना उबाऊ होगा?
वह तो जब आपकी उम्र बढ़ जाती है, तब वे ट्रॉफ़ियाँ आपके लिए महत्वपूर्ण हो जाती हैं।
अब मुझे अपने बच्चों को अपनी ट्रॉफ़ियाँ दिखाना अच्छा लगता है।
सच में अच्छा लगता है।
क्या कर सकता हूँ?
अचानक, एकदम अप्रत्याशित रूप से,
एक बहुत अविश्वसनीय जगह से इस डूबते जहाज़ को जैसे सहारा मिल गया...
मध्य अफ़्रीकी गणराज्य से।
मध्य अफ़्रीकी गणराज्य बोरिस को एक ऊँचे ओहदे की पेशकश दे रहा था
जिससे सब कुछ बदल सकता था।
मुझे राजनयिक सम्मान मिला!
उन्हें खेलों, मानवीय और सांस्कृतिक मामलों का
विशेष अटैशे बनने के लिए आमंत्रित किया गया।
बोरिस के इस सौभाग्य का श्रेय जाता था, स्टेफ़ान वेल्क को
जिसने बोरिस के विशेष राजनयिक पासपोर्ट का इंतज़ाम किया।
उनके अपने शब्दों में, वेल्क कूटनीति में निपुण थे।
स्टेफ़ान, मैं पहले कभी उससे मिला नहीं था, उसने कहा...
आपके राजनयिक कार्यालय में स्वागत है
...राष्ट्रपति और राजदूत आपकी अंतरराष्ट्रीय प्रतिष्ठा का सम्मान करते हैं।
बोरिस बेकर अटैशे ब्रसल में
उनके अनुसार, "आपका परिवार मिश्रित-नस्ल का है
तो आप काफ़ी मसले ज़्यादातर श्वेत लोगों से बेहतर समझते हैं।
और वे आपको न्यूयॉर्क में सुरक्षा परिषद में
एक जगह देने पर सोच-विचार कर रहे हैं।"
मैंने सोचा, "यह तो गंभीर मामला लगता है।"
स्टेफ़ान ने कहा कि दिवालियापन की कार्यवाही को रोकने के लिए
हम उन्मुक्ति दर्जे का इस्तेमाल कर सकते हैं।
तो मैंने कहा, "रुको। यह दो अलग-अलग मसले हैं।
एक का दूसरे से कुछ लेना-देना नहीं है।"
पर आपने ख़ुद ही कहा है,
"इस सारे तमाशे को ख़त्म करने के लिए मैंने अब राजनयिक उन्मुक्ति का दावा किया है
जो कि वास्तव में मैं करने के लिए बाध्य हूँ।"
तो आपने ख़ुद ही दोनों चीज़ों को साथ में जोड़ दिया है।
यह सही है पर एक का दूसरी से कुछ लेना-देना नहीं है।
मुझे कुछ समझ में नहीं आया।
बोरिस बेकर ने राजनयिक उन्मुक्ति का दावा किया
एक ओर, बोरिस के वकीलों ने सार्वजनिक तौर पर कहा
कि उनका राजदूत का दर्जा उन्हें दिवालियापन से उन्मुक्ति देता है।
बोरिस ने कहा कि वह सच था पर सच नहीं भी था।
एक चीज़ का दूसरी से कुछ लेना-देना नहीं था।
मेरे मन में सवाल उठा कि मध्य अफ़्रीकी गणराज्य में
क्या दृष्टिकोण है?
अगर आपको मध्य अफ़्रीकी गणराज्य में बोरिस बेकर को ढूँढना है
तो शुरुआत करने के लिए स्थानीय टेनिस क्लब से बेहतर कौन सी जगह होगी?
मन्सियर? मिस्टर?
बोरिस बेकर कहाँ हैं?
- राजदूत? - हाँ।
- अच्छा, सद्भावना के राजदूत। - हाँ।
हाँ, हाँ।
तो वह स्थानीय टेनिस क्लब में नहीं हैं।
क्यों ना राजनयिकों से भरी एक पार्टी में देखें?
यह राजनयिकों का हॉल है। वे बोरिस के राजनयिक होने के बारे में क्या सोचते हैं?
- जो अफ़वाहें फैली हुईं... - वे हँसते हैं!
सच में?
मैं जर्मन हूँ, हाँ, पर अभी तक इस शहर में मेरी किसी जर्मन से मुलाकात नहीं हुई है।
यह एक ऐसा व्यक्ति है जिसे बहुत लोग जानते हैं, लोग उनका सम्मान करते हैं
और अचानक आपको ऐसी चीज़ें सुनने को और पढ़ने को मिल रही हैं।
और आपको वास्तव में समझ नहीं आता कि क्या सोचना चाहिए।
क्या आपके पास मध्य अफ़्रीकी गणराज्य का पासपोर्ट है?
हाँ, है।
माना जाता है कि यह वह दस्तावेज़ है जिसे बोरिस के वकीलों ने
अदालत में इस चीज़ का सबूत बनाकर पेश किया था कि उन पर अभियोग नहीं लगाया जा सकता।
तो इस पर जिस आदमी के हस्ताक्षर हैं, उनका क्या कहना है?
यह एकदम जाली है।
क्या बोरिस बेकर आपके द्वारा की जा रही जाँच-पड़ताल के एक पात्र हैं?
हाँ। उन्होंने यह पासपोर्ट ग़लत तरीके से प्राप्त किया है।
मेरे पास एक असली पासपोर्ट है।
वह ब्रसल्स के दूतावास में है, मुझे यही पता चला है।
और मैंने कहा, "हे भगवान, मैं ही क्यों? फिर से मेरे साथ ही ऐसा क्यों?"
मैंने विदेश मंत्री की बात पर भरोसा किया, तो इसलिए यह एक धोखा बन गया?
मेरे जानकार, स्टेफ़ान को मैंने कुछ जीवन के तथ्य ज़रा कड़े शब्दों में समझाए।
"महल" में नाश्ता कीजिए दीजिए 540,000 यूरो
वेल्क एक ढोंगी निकला जिसे धोखे और जालसाज़ी के लिए गिरफ़्तार किया गया था।
वेल्क को अगस्त के आख़िर में गिरफ़्तार किया गया
बोरिस का राजनयिक पासपोर्ट एक चोरी हो गई
खेप का हिस्सा निकला।
कंगाल बोरिस बेकर जाली राजनयिक पासपोर्ट के साथ गिरफ़्तार
वे जाली पासपोर्ट ड्रग विक्रेताओं और धोखेबाज़ लोगों को बेचे गए थे।
ड्रग से संबंधित नियमभंग, दस्तावेज़ों की जालसाज़ी और बीमा संबंधी धोखा
और एक पासपोर्ट एक स्विस करोड़पति के बेटे के हाथ लग गया
जिसने जानबूझ कर अपनी फ़रारी कार उड़वा दी
ताकि उसे बीमे का पैसा मिल जाए।
ऊपर देखना, लिली। बहुत अच्छे। धन्यवाद, बोरिस।
वह भी एक दिलचस्प समय था।
उसके कुछ ही समय बाद, मेरी पत्नी ने तलाक़ की अर्जी दाख़िल कर दी।
बूम बूम बोरिस ने वापस फटकारा!
टेनिस के दिग्गज ने 5.40 करोड़ पाउंड के दिवालियापन की अफ़वाहों की धज्जियाँ उड़ाईं
इस जोड़ी के पतन तक पहुँचने के साथ बोरिस की पत्नी ने
वोदका पीकर धुत्त रहने का प्रकटीकरण किया
बोरिस की शादी का टूटना और उस रात क्या हुआ था
जब विम्बलडन के दौरान रात की पुलिस को
उनके घर बुलाया गया था
बेकर और पत्नी 13 साल के बाद अलग हुए
हमारी वित्तीय सहमति अभी भी नहीं हुई है।
अब, मुझे जानने वाला हर व्यक्ति जानता है, मैं एक दरियादिल आदमी हूँ
और मैं चाहता हूँ वह हँसी-ख़ुशी रहे।
जब मैं वापस संभल जाऊँगा, वापस... आज़ाद वगैरह हो जाऊँगा,
तो हम एक साथ बैठकर कोई ना कोई हल निकाल लेंगे।
टेनिस कोर्ट पर भी, बोरिस अक्सर यही करते थे,
कोई हल निकालते थे।
और ऐसा लगा कि उन्होंने अपनी वित्तीय और क़ानूनी समस्याओं का भी एक हल निकाल लिया है।
ब्रिटिश बैंक ने उनके ऋण की अदायगी के तौर पर उनका फ़िंका स्वीकार कर लिया।
मिस्टर बेकर का दिवालियापन ख़ारिज किया जाता है
ऐसा लगा कि बोरिस जीत गया था।
पर फिर एक और विरोधी सामने आ गया,
उनका भूतपूर्व पार्टनर, हंस-डीटर क्लेवन।
बोरिस ने जिस तरह से उनका संबंध ख़त्म किया था, उससे खिन्न होकर
क्लेवन ने अचानक दावा किया कि बोरिस ने उसके 4 करोड़ यूरो देने हैं,
जिस दावे को बोरिस ने नकार दिया।
दोनों आदमियों ने दो बार स्विस अदालतों में केस लड़ा जहाँ दोनों बार बोरिस जीत गए।
बोरिस बेकर अपील में भी हंस-डीटर क्लेवन के विरुद्ध जीत गए
पर फिर, बोरिस को एक झटका मिला
जब ब्रिटिश दिवालियापन ट्रस्टियों ने यह मान लिया
कि क्लेवन का ऋण असली है।
दिवालियापन ख़त्म होने वाला था।
अचानक से, हम सब को आश्चर्यचकित करते हुए,
ट्रस्टी ने दिवालियापन में उसका दावा स्वीकार कर लिया।
एक, मैं उस आदमी को बिना किसी आधार के कोई भी पैसे वापस क्यों दूँ?
और दो, मेरे पास पैसे हैं भी नहीं।
ठीक है ना? तो मेरे पास क्या चारा है? और इसलिए,
अब मेरे दिवालियापन की प्रक्रिया चलते पाँच साल हो गए हैं,
एक ऐसे दावे के कारण जो स्विट्ज़रलैंड समेत दुनिया भर में कहीं भी,
कभी भी साबित नहीं हुआ है।
क्या मैं यह समझ पा रहा हूँ? नहीं।
क्या यह हो रहा है? हाँ।
क्लेवन की कहानी को समझ पाना मुश्किल था।
बशर्ते आप उसे एक असफल शादी की तरह देखो,
शुरुआत में ख़ूबसूरत और अंत में जटिल और भद्दी।
उनके तलाक़ के तौर पर, क्लेवन ने एक काग़ज़ात लहराया
जो ऋणों की एक सूची लग रही थी...
अस्पष्ट शुल्क, ऋणों का मूल्य, निजी ख़र्चे।
सब कुछ बिना किसी रसीदों के।
निजी ख़र्चे? रसीदें? व्यावसायिक कर?
जबकि स्विस अदालतों ने इन दावों को ख़ारिज कर दिया,
बोरिस ने उस दस्तावेज़ पर हस्ताक्षर किए थे
जो बोरिस के अनुसार, उन्होंने
क्लेवन के करों को घटाने में उसकी मदद करने के लिए किए थे।
जब मुझे वह दस्तावेज़ मिला, मैं भौंचक्का रह गया।
आख़िर बोरिस क्या सोच रहे थे?
अंतिम हिसाब करने के लिए बोरिस ज़्यूरिक गए।
वहाँ उस व्यस्त हवाई अड्डे पर एक बैठक कक्ष में,
बोरिस और उनके वकील ने क्लेवन के साथ एक सौदा तय करने की कोशिश की।
काफ़ी मोल-भाव करने के बाद, क्लेवन ने एक अनोखी पेशकश की।
क्लेवन अपने लाखों यूरो का दावा छोड़ देगा
अगर बोरिस बस... उसके पास वापस आ जाएँ।
बोरिस यह क़ीमत चुकाने को तैयार नहीं थे।
वह लंदन लौट आए।
लंदन तो एक क़ानूनी जाल साबित हुआ।
दिवालियापन ट्रस्टी ने बोरिस को क्लेवन पर मुकदमा करने के लिए
वकील रखने को उनके कम होते हुए पैसे इस्तेमाल करने की अनुमति नहीं दी।
उसके बजाय, ट्रस्टियों ने बोरिस के विरुद्ध क्लेवन और उसके दावों की तरफ़दारी की।
दो महीने बाद, एक आपराधिक अभियोजन आरंभ हो गया।
मिस्टर बेकर ने कहा, "मुझे नहीं पता था" या, "मुझे ठीक सलाह नहीं मिली"
या "मेरे सलाहकारों ने मुझसे कहा 'यह' मत करो" या, "उन्होंने मुझसे 'वह' करने को कहा।"
रेबेक्का चॉकले, केसी अभियोक्ता, सरकारी दिवालियापन सेवा
- आपको उस पर यक़ीन नहीं हुआ? - नहीं, तभी तो हम यहाँ हैं।
बेकर पर दिवालियापन के दौरान टेनिस की ट्रॉफ़ियाँ छुपाने का आरोप
बचाव पक्ष ने मुख्य तौर पर ये यभी तथ्य स्वीकार किए।
पैसा ट्रांसफ़र किया गया था।
अवैध रूप से हज़ारों डॉलर भेजे गए
उसके पास संपत्तियाँ थीं और उसने कहा था नहीं हैं।
जर्मनी में एक संपत्ति का खुलासा नहीं किया
अंत में सबसे महत्वपूर्ण पहलू वही बन गया कि मिस्टर बेकर ने क्या कहा,
कि वह क्या जानते थे और क्या नहीं जानते थे।
मैं कह रही थी कि वह बेईमान थे, वह कह रहे थे कि वह ईमानदार थे।
बेकर : मैंने दिवालियापन सेवा से लगभग 20 लाख पाउंड नहीं छुपाए
क़ानून की अदालत में और जनता की अदालत में भी,
यह मुकदमा चरित्र का प्रश्न बन गया।
क्या बोरिस केवल लापरवाह और भोले थे या वह ख़ुद को एक विशेष हकदार खिलाड़ी मानते थे
जिसे कोई नियम मानने की ज़रूरत नहीं थी?
बोरिस को फिर से अमीर बनाओ
और यह वह राशि है जो आप लोगों ने दी है।
आपने 541.11 यूरो दान किए हैं।
शायद यह पैसा हम उनको वहाँ दे पाएँ।
बोरिस को फिर से अमीर बनाओ
बोरिस!
हमारे पास आपके लिए एक और छोटा सा तोहफ़ा है।
ओलिवर पोकर और उनके दर्शकों की तरफ़ से।
तोहफ़े के तौर पर 532.38 यूरो। आपके लिए!
बोरिस!
क्या आप थोड़ा हाथ हिला सकते हैं? कम से कम पैसे की तरफ़ ही हाथ हिला दो!
क्राउन अदालत साउथवॉर्क
आज से, बोरिस बेकर को लंदन की अदालत में जवाब देने होंगे।
ट्रस्टी कहता है मैं सहयोग नहीं कर रहा।
उसे लगता है मैं ट्रॉफ़ियाँ छुपा रहा हूँ, मैं यह छुपा रहा हूँ, मैं वह छुपा रहा हूँ।
यह इसे आपराधिक बना देता है।
और फिर वे आपके पीछे पड़ जाते हैं।
एक लंबा मुकदमा शुरू हुआ
और बोरिस और उसकी गर्लफ़्रेंड लिलियन की एक झलक पाने के लिए पैपराज़ी
अदालत के सामने ही डेरा जमाकर बैठ गए।
जूरी के लिए, केस के तथ्य, संपत्ति छुपाना या पूर्व-पत्नियों को पैसे देना
उतना ज़रूरी नहीं था जितना कि बोरिस के अतीत, वर्तमान और भविष्य का हिसाब लगाना।
क्या उसने सच बताना सीख लिया था या वह अभी भी ख़ुद को उस 17 वर्षीय लड़के के बारे में
कहानियाँ सुना रहा था जो इतनी छोटी उम्र में चैम्पियन बन गया था कि उसके लिए अच्छा नहीं था?
सन् 2017 के उनके दिवालियापन केस के संबंध में छः बार के ग्रैंड स्लैम विजेता, बोरिस बेकर को
दिवालियापन क़ानून के अंतर्गत चार आरोपों पर दोषी करार दिया गया है।
"आपने अपना करियर और प्रतिष्ठा, अपनी सारी संपत्ति खो दी है।"
सज़ा सुनाने वाले जज ने कहा, "हालाँकि मैं मानता हूँ कि इस कार्यवाही के कारण
आपको अपमानित महसूस हुआ है, पर आपने कोई विनम्रता नहीं दिखाई है।"
विनम्रता और अपमान, मुझे लगा कि जज का इन दोनों की आशा करना,
एक तरह से, उचित नहीं था।
यह तो ऐसे है जैसे हम प्रशंसक आशा करते हैं कि हमारे खिलाड़ी
कोर्ट पर तो निर्दयी हों और प्रेस कॉन्फ़्रेंसों में उदार हों।
यह सब कोई भी, चाहे वह विम्बलडन में पैदा होने वाला बच्चा ही क्यों न हो,
कैसे समझ सकता है?
वह अपने अतीत के बारे में बहुत सोच रहा था,
उसने क्या प्राप्त किया है, उसने क्या किया है।
एक चैम्पियन बनने के लिए, आपको यह यक़ीन करना पड़ता है कि आप अजेय हैं,
आपको कोई छू भी नहीं सकता, आप अंत तक अपनी जीत का पीछा करते हैं।
लिलियन द कार्वाल्हो मॉन्टेरो
और आपको उस एक पॉइंट को या उस गेम को या उस सेट को जीतने के लिए
शायद कुछ भी करना पड़ेगा, आप समझ रहे हैं?
तो उसके कारण, मेरी राय में,
शायद आप ऐसे बन जाते हैं कि आपको लगने लगता है आपको कोई नहीं छू सकता,
असल ज़िंदगी में भी, पर ऐसा नहीं होता है।
27 अप्रैल, 2022
सज़ा सुनाए जाने से दो दिन पहले
पर मैं तुमसे बात करना चाहता था क्योंकि
इसके बाद शायद मुझे मौक़ा न मिले।
दो दिन बाद मेरी सज़ा सुनाई जाएगी।
मैं हर रोज़ प्रार्थना कर रहा हूँ कि मुझे ज़्यादा सज़ा न मिले।
सबसे अच्छा तो होगा कि निलंबित सज़ा मिल जाए।
कोई भी सज़ा मिले, मुझे स्वीकार तो करनी ही होगी, मेरे पास कोई चारा नहीं है।
तो, अब यह हो रहा है।
आज बुधवार दोपहर है, शुक्रवार को मुझे पता चल जाएगा कि मेरी बाकी की ज़िंदगी का क्या होगा।
आप इस सब को कैसे समझने की कोशिश कर रहे हैं?
आजकल आपके दिमाग़ में क्या विचार चल रहे...
यह मुश्किल है।
बहुत मुश्किल है।
यह मुश्किल है।
मैं अपना...
अपना नादिर छू चुका हूँ।
मुझे समझ नहीं आ रहा मैं क्या करूँ।
मैं इसका सामना करूँगा।
मैं कहीं मुँह छिपाकर नहीं बैठूँगा, न ही कहीं भाग जाऊँगा या फिर... समझ रहे हैं?
जो भी सज़ा मुझे मिलेगी, उसे स्वीकार करूँगा।
इस सबका कोई कारण है।
यह सब किसी कारण से हो रहा है।
मेरी ज़िंदगी हमेशा से बाकी की ज़्यादातर ज़िंदगियों से थोड़ी अलग रही है।
मेरा पालन-पोषण अलग था। सत्रह की उम्र में विम्बलडन जीतना अलग था।
उसके बाद के 36-37 साल अलग रहे हैं।
मुझे समझ नहीं आ रहा मैं क्या कहूँ, सिवाय इसके कि शुक्रवार के लिए आपको शुभकामनाएँ दे दूँ।
हाँ। धन्यवाद।
शुक्रवार को, मेरे लिए प्रार्थना करना।
तो सेन्टर कोर्ट पर यह दृश्य है और मुझे यह बताते हुए ख़ुशी हो रही है कि मेरे साथ यहाँ आ रहे हैं,
आज पहले दिन, जॉन मैकेनरो।
यहाँ जो भी दिन मिल जाए, हमें उसका आनंद लेना है।
और मैं बस एक छोटी, पर प्यारी बात कहूँगा।
बोरिस। हम तुमसे प्यार करते हैं। तुम्हारी याद आती है, यार।
अब मैं 54 साल का हूँ पर यह अभी अंत नहीं है।
एक और अध्याय आएगा।
सुप्रभात।
- सुप्रभात। - सुप्रभात।
- सुप्रभात, हाँ। धन्यवाद। - आपका दिन अच्छा बीते, बोरिस।
- धन्यवाद। - अपना बाकी का दिन मज़े करें।
धन्यवाद।
आपको कभी-कभी कमज़ोर बनना चाहिए।
अपनी सीमाएँ पहचानकर अपनी ग़लतियाँ माननी चाहिए।
शायद यह उसके लिए अपने अतीत से अपना नाता ख़त्म करने का एक अवसर है,
वह अतीत जो बहुत, बहुत लंबे समय से उसे परेशान कर रहा था।
यह केवल एक लंबी यात्रा का अंत है जो बरसों पहले शुरू हुई थी।
"अगर आप सफलता और असफलता, दोनों को स्वीकार करके
उन दोनों पाखंडियों के साथ एक जैसा व्यवहार कर सकते हैं"
1985 ब. बेकर
मेरे साल।
मैं जो भी कह रहा हूँ, वह सब सच है।
वह सच में हुआ था। वह सच में...
हमेशा बाईं ओर जाओ।
यहीं पर सब शुरू हुआ था।
बोरिस बेकर का उस दिन लंदन में जन्म हुआ था।
और फिर, उस दिन के बाद से, जर्मनी ने उसे गोद ले लिया।
यहाँ अच्छा है, है ना?
मतलब, सच तो यह है,
जानता हूँ यह बहुत काव्यात्मक लगता है पर मेरा जन्म तो यहीं हुआ था।
तभी हम यह फ़िल्म बना रहे हैं और विम्बलडन और बाकी सब चीज़ों के बारे में
बात कर रहे हैं क्योंकि यहीं पर इस सब की शुरुआत हुई थी।
अगर मैंने उस दिन उस मैच का रुख नहीं बदल दिया होता,
तो सब कुछ किसी और तरह से हुआ होता।
उस समय मैं ऐसी बहुत सी चीज़ें संभालने लायक़
परिपक्व नहीं था जिनका मुझे बाद में सामना करना पड़ा।
उन दिनों सब कुछ बहुत सख़्त और गंभीर था
और तभी मैंने कहा था कि मुझे कुछ और साल मिल जाते तो अच्छा होता।
आप मुझसे कह सकते हैं, "तुम अपनी ज़िंदगी आसान बना सकते थे।
तुम इससे सहमत हो सकते थे और उसे बेहतर दिखा सकते थे..."
पर मैं उस तरह का व्यक्ति नहीं हूँ।
किसी ने मुझसे 17 की उम्र में विम्बलडन जीतने को नहीं कहा था, मैंने बस जीत लिया था।
तो यह मेरे स्वरूप का हिस्सा है और मुझे इस पर गर्व है।
मैं ऐसा ही हूँ।
जेल में आठ महीने बिताने के बाद, बोरिस को छोड़ दिया गया
और यूनाइटेड किंगडम से निर्वासित कर दिया गया।
यूके की समय-पूर्व निष्कासन योजना के तहत,
बेकर नवंबर, सन् 2024 तक वापस नहीं आ सकते।
निक बॉलेटैरी की याद में
उप-शीर्षक अनुवादक : मृणाल